
Chapter 1  - One big Storm

For one town wey dey near river and wey sun dey shine well well, one man wey dey answer Jonathan Gullible don already dey live there before people wey carry motor wey no get cover and  wey den be ogbonge actors come begin live there.

Everybody see this man as person wey no get head, but him papa & mama no see am so, dem think of am as person wey im sense complete, wey dey always talk true and say im go fit do sport well well. Dem dey work for one shop wey dem dey sell things wey den dey use for ship to take catch fish, for the main street of one twin wey na people wey dey catch fish boku for there – for the town dem get some people wey dey hardworking, some of these people bad, some dey good and many inside them just dey plain small. 

If Jonathan no get message to send or work to do for im family store, im go carry im jagajaga sailing boat play go. Like many other young people, Jonathan see say im life no to sweet and say the people for im area no too tap. Im dey always want see one big ship or water snake any time im dey drive im boat. Im even dey think say one day im go jam people wey go kidnap am for on top water and carry am travel all the whole 7 rivers by force, or person wey dey catch whale go carry am go hunt for whale. Most of these im strowe dey stop when im belle begin shout for food or when im throat dry for water.

For one sunny day like that wey the sea fine and coole well well, Jonathan no even think of im afternoon food or even the things wey im dey use catch fish, im just rush carry boat enter sea go. Im no even take note of the heavy and dark clouds wey gather for front.

Jonathan never too go far, and im mind coole well well. The time wey the wind begin blow well, im no even worry at all until e dey too late. E no to tay before im begin dey struggle with to survive as the breeze dey blow im boat here and there. Everything wey im do to rescue imself dey useless because the breeze too many and e just they blow im boat inside water like say e  no get weight at all. At last Jonathan lie down flat for the ground of the boat, im even hold the sides of the boat and pray to God say make im boat no tumble inside water. E no too tay before morning reach.

When the heavy breeze stop to blow, im boat don already scatter – scatter. The sea cool down but im no fit se clearly because every where still dey dark. Im dey on-top water for days and im no fit control im boat. To add salt to injury im drinking water come finish. At last the whole place come clear, na then im come see one small land wey dey surrounded by ater. Close to this land im see small hills and plenty snd-sand and also some plants wey dey grow.

As the water carry am near the land, im jump comot from im scatter-scatter boat come begin swim quick – quick to the land sharp-sharp im don see and chop guava; ripe bananna and other many delicious fruit wey booka for the place. As soon as im get some power, Jonathan come begin dey feel lonely but at the same time im thank God say im still dey alive. True-true im come even dey happy as im cme get many time to play. No do-no do im don begin search to discover more above this place wey im just find out. 

Chapter 2 – Kata – Kata People

Jonathan waka for many hours and e no see any sign of life. No do-no do, something move inside bush and one small animal wey get yellow – yellow line for im tail run follow one road wey bush full. Jonathan think say na cat and say may be e go fit follow am to see whether other animals still dey the land.

After im don comot from sand – sand area enter inside thick bush, im hear one big shout. As im stop to try know where the sound dey come from, na so im hear somebody dey cry for help. Im come begin look for way to go forward before im come see one road wey big pass the one wey im been dey.

As im corner for one sharp corner, na so Jonathan jam one fat man. The man shout, “comot for my road!” im even push am comot like say im be small fly. Jonathan dey very surprised but as im look up, im see two men wey dey drag one woman, wey dey struggle with them, dey go. By the time wey Jonathan sense correct, the three of them don vanish, im no say im alone no go fit save the women, na so im run follow where them from dey come with the mind say im go see people to help am.

For one open space im see some people wey gather round oen tree dey use big-big sticks dey tae wipe the tree. Quick-quick Jonathan run go meet one man wey look like the supervisor. “Pls sir, helep me!” na so Jonathan dey breathe like person wey run marathon. “Two men do catch and carry one woman wey go and e go good if we helep am!”.

“If na dat one, you no go worry at all because the woman dey under arrest”, na so the man answer Jonathan like say wahala no dey. Again Jonathan dey surprised because the woman no like criminal and say even if the woman dey guilty why she come dey hala for help? Jonathan come ask the man, “abeg sir, na wetin she do?” The man bi no want answer bcos im don begin vex, but im come tel Jonathan say the woman dey cause kata-kata for all of them wey dey work there. Jonathan no understand wetint he man they talk im con still ask am say how the woman take dey cause kata-kata for people wey dey work for there. The supervisor look Jonathan one kain, im come tell am to follow am go one tree side where workers dey work. The man come tell am say, “all of us na tree workers. For sake of wood we dey fall trees down by using these stick to take hammer the tress. For sometimes, one hundred people wey work from morning till night go fit fall one bug tree before one month.” The man stop to talk and im clean the dirty wey dey the hand of im coat.

Im continue to talk, “that wahala woman wey dem dey call Drawbaugh come work this morning, with one sharp iron wey she tie join the ending of her stick-she fall one tree down under one hour – by herself! Think am! Shey that kain thing good, make one person come dey threaten our tradition of how we dey work. That is why we must to stop her on time before e too late.

Jonathan eyes open well-well. E no believe say this woman dey suffer punishment because she get sense. From the place im from come, everybody dey use axe and saw to take cut wood. Na so im even take get the wood wey e take build im boat. Na im Jonathan summon courage, im come shout say, “but the thing this woman do go allow everybody to fall down trees faster. And even sef, e go make them get wood without say dem dey do too-much wahala and even sef this wood dem go fit use am do many thins.

The man vex no be small, im com ask Jonathan say wetin im mean. Say how anybody go allow dat kain thing happen. Im con even say their own way of falling trees dey respectable and no lazy person go come spoil am with any new idea.

Jonathan come take caution bcos im no want offend the man, im tell am say, “but sir, you see this good and strong workers, dem get strng hands and plenty brain. Dem fit use the time wey dem go save if dem use sharp iron to cut the trees take do some other things. Dem fit build tables, cabinets, boats and even sef house!”

Na im the man look Jonathan with annoyance come tell am say, “the reason for work na make people dey fully occupied – and no bi new things wey dem fit do.” By this time the man do change im voice. Im come tell Jonathan say im bi trouble maker bcos anyone wey support dat Lazy woman go bi wahala to them . im come ask Jonathan where im from come.

Jonathan, wey don notice say wahala want burst for im head, come use cunny-cunny take answer the man, “I no even know Miss Drawbaught before and I no mean any trouble, sir.  I sure say you go dey right. Tiem don even reach make I dey go.” As im talke finish, Jonathan turn im back, and hurry follow the way wey e take come. Im first time to see the people wey dey live for this land shake am no be small.

Chapter  3 – Common man dey suffer

As one small road wey lead go inside thick forest begin widen. Na so afternoon sun dey hot well when Jonathan see one small water wey dey surrounded by land. As im bend down use im hand take small water to drink, im hear someone voice wey warn am say “if na me bi you I no go drink dat water”.

By the time Jona look around, im see one old may wey kneel down for the mouth of the lake, the man dey clean ome very tiny fishes on top of one plank. For the man sie, one basket and the things im dey use catch fish. “shey your fisherman work dey move well?” Jonathan ask the man with respect.

The man no even bother to look up before im answer say im work no move well. Im talk say na small small things im see catch. Im come begin comot the dirty wey dey the fish before im put am for frying pan come carry put on top fire. As the fish begin cook e also dey scent jolli jolli. As Jonathan say make im look in side, im see dat cat wey get yellow – yellow like for e tail don already dey pick small – small part of fish for ground chop. Na so Jonathan mouth con full with saliva.

Jonathan wey think of imself as oe Ogbonge fisher come ask the man say “na wetin you put for your hook take catch den dis fish?

The man wey understand di thing wey Jonathan dey try talk tell am say “nothing dey wrong with di think we I put for my hook to take catch di fish. And na di best fish wey remain for this lake na im I don catch finish.”

Jonathan feel say this man na lonely man, na e im con kuku keep quiet so dat im go fit learn more from dis man. At last di old fisherman tell am to sit down near di fire and follow am share some fish and one small bread. Sharp – sharp Jonathan don finish im food like hungry-man. After dem finish chopping, Jonathan remain quite and small time do old man begin to tory.

“Many years ago, big-big fish booku for here, but na all of dem na im dem don catch finish. Now na dis small-small ones remain.”

Jonathan con ask am say “but dis small-small ones go soon grow now, abi dem no go grow?” the man look di small grasses wey dey grow for the month of the lake where many fish fit dey hide before im answer Jonathan say “No o. People dey catch all di fish  even di small-small ones. Ad no bi only dat one sef dem dey also trowey dirty for di far corner of di lake. Abi you no see all dat dirty wey gather for dat far side?”

Jonathan surprise no bi small, “why people con dey take your sih and dey trowey dirty for inside your lake now.”

“Oh, No!” di fisherman talk, “dis no bi my lake. Na everybody own am – just like di foresh and di revers”.

“So dis fish belong to everybody ….” Jonathan stop to talk, “incluing me?”

“No bi exactly like dat”, the old man con explain say di thing wey be say na everybody get, true-true nobody dey own am – dat is until one fish con bit my hook, na den e bi my own.

Jonathan con tell am say im no understand, im try to explain di thing wey di man just tell am but am stil no understand. Na in im con question the man say whether im dey do anything to take dey care for di fish to help dem grow well.

Di man laugh, con tell am say, “lai-lai, why I go dey take care of di fish so another person go come here anytime come cach dem? If someone else get di fish or come here con pour dirty inside di lake all my wahala go bif or nothing!”

When di man think di thing seriously, im look the water con talk say, “True-true, I wish say na me own dis lake. Na only den I go fit make sure say dis fish dem get proper treatment I go take care of di lake just like cattle men wey take care of dier cattles for di next valley. I go train di strongest, fattest fish and you fo git bet say all things people wey dey con steal fish and wey dey con here con trowey dirty go fit do so again. I go make sure….” Jonathan con interrupt am by asking say “Na who dey manage di lake now?”

The man face wey don old con strong kakaranka. “Na the council of lords dey manage di lake. Dem dey choose di lords for every 4 years into di council. Den dis council go con appoint one manager wey dem dey pay with my taxes. Do fish manager suppose to dey stop people wey dey con trowey dirty for di lake and not to dey allow people to catch fish too much. But di thing wey dey funny me na say people wey bi friends of di lords dey fish and trowey dirty as dem like”

The two of dem con sit don dey look as the wind dey blow the water wey dey di lake. Jonathan notice say di yellow cat still tanda dey wait dey smell and dey look di fish wey dey im plate. Na so im get pity for di cat con throw di head of di fish to di cat and di cat catch di fish like one Ogbonge goal-keeper. Dis cat na one kain Ogbologbo, and one of e ear don tear from one of im old battle.

As Jonathan still dey think of wetin di fisherman just tell am na den im con ask “shey dem dey manage dis lake well-well?

The old man answer am “I think you get eyes to see for yourself, look di size of di tiny things wey I see catch. E bi like say dem di fish dey get smaller as di manager salary dey plenty put.

Chapter 4 – Police for Food/ Di Food Police

Dirty-dirty roads meet together con form one big country road wey get too-many stones. Instead of thick forest, Jonathan just dey pass by di side of fine-fine land wey dem plant many-many crops. As im see all dis food stuff wey dey grow, im con remember say im afternoon food been no too plenty. Na so im con change im route to one neat farm-house, with di mind say e go  get another food.

For di door-mouth of di house im see one young woman and one small boy wey hold demselves dey cry together Jonathan look dem for some time con ask “hope say no wahala with una?”

Di woman look-up, her eyes full with water for cry-cry. She con begin dey cry and talk, “na my husband o, I know say one day dis thing go happen. Dem don arrest am, na people wey call themselves food police arrest am”.

“I dey very sorry to hear about dis, but madam, shey you talk say “food police”? As Jonathan ask dis question e take im hand rub di small boy con still ask “na why dem arrest am”? Di woman grind her teeth together, dey try to hold di water wey dey comot for her eyes. “dem say im  crime na say im dey grow too much food!” Jonathan shock no bi small. True-true dis land no bi normal place! “since when e don bi crime to grow too much food!” 

Di woman continue to talk, “for last year di food police dem, give orders for how much food my husband fit to produce and sell to di country people. Dem tell us say small-small prices no dey favour di other farmers.” Di woman bite her lips con shout say “my husband na better farmer pass all di rest of di farmers even if dem join dem together!”

Instanta, Jonathan hear somebody wey dey laugh like lion for im back. One man wey get so-so muscle-muscle con waka come di farm house from di road wey lead to di house. Im con talk say “Ha!, I tell you say di best farmer na I one wey get di farm. Abi no be so?” The man con stretch im long hand con look di woman and her son and in con also comman dem, “make una carry all una things comot for here! Di council of lords do give me disland.”

Di man pick one toy dog from di stemp, im con put am for Jonathan hand. “I sure say she go need your help. Oya make una anlele bcs dis na my place now”.

Di woman con stand up, her eyes dey shine annoyance, “my husband na better farmer dan you go ever be for your life.”  Di man laugh am con tell her say, “dat na matter for debate, oh! Na true talk say im sabi grow plants well-well an say im even know wetin e go plant and how to make im customers happy. But im forget one thing – na council of lords dey talk di  prices for crops and which crops to plant. And also say the food police no dey waste time to carry out di rule of di council.”

Di woman con shout, “you dis parasite! You always dey do di wrong thing, na so so to waste good manure and seed on top everything wey you plant you sabi and nobody dey want to buy wetin you produce. Na for where water full you dey want to plant or on top clay wey don dey solidify and e no matter to you if you lose everything. All you go need  to do na to call di council of lords to pay for all your rotten goods. Dem go even pay you to destroy all the whole crops”.

Jonathan con squeeze in face con talk say, “so no advantage for some one to bi a good farmer?” Di woman con answer am with red face say, “for someone to be good farmer bi like make person be disable. My husband, no bi like dis okpolo no gree to follow di lords, im try to dey honest and produce good crops for better-better prices.

As di muscle man push di woman and her pikin cmot from di door-mouth of di house im shout say “e don do! Your husband no gree to follow di year quotas.  No body dey disobey di food police and go scot-free. Now make una comot for my land!”

Jonathan help di woman carry some of her property di woman and her son waka slowly comot from dier former house. As dem reach one corner, all of dem turn dier back to look di neat house and di store for crops for di last time. Na den na im Jonathan con ask, “na wetin go con happen to you now?”

The woman breathe with all her power con answer say, “I no go fit to dey pay di plenty money for food. Thank God say we get relatives and friends wey we fit rely on for help. But if not, I fit beg di council of lords to take care of me and Davy. I no say dem go like to do dat.” Den she con pick up one large bundle and con take di small boy hand, dem come begin to dey go.

Jonathan hold im belle – now im dey feel very sick pass di hunger wey bi dey catch am.

Chapter 5 – Candles and Coats

Jonathan follow di woman, wey dey vex and her son for some miles till dem reach di house of her relatives. Dem think am well-well and even ask am to stay with dem. But him see say di house no go even fit contain di whole family, so im just take style discharge imself and continue im waka.

Di road wey im follow lead am to one river where im con see one bridge to one two wey e bi say na wall dem use take surrounder am. For the small bridge dem put one signboard wey get two sides. For on top di right hand side of di bridge, one sign wey point arrow to di town dey read say, “ENTER STULTA CITY, ISLE OF CURRUMPO,” On top di other side of di signboard, another sign dey read say, “EXIT ONLY, DO NOT ENTER.”

No bi only dat bi di funny thing about di bridge. To cross enter di twon, person must first climb through many jaga-jaga wahala. Plenty sharp-sharp stone and big-big stone na im dem use block all di place wey person fit take enter from di bridge. Many travelers don already leave dem load for road or even throw am inside river bcos dem no go fit carry am pass all these obstacle wey dey di road. Even some people, most especially old. Old people go just simply turn their back. For di back of one lanky man, Jonathan see dat cat with yellow line for tail and tear tear ear dey search one bundle wey dem trowey for ground. As im dey look, na so di cat comot one small dried meat from inside di bundle.

But di side wey dem from dey comot from di bridge dey smooth and clear. Market people wey dey carry goods comot from di town no get any go slow. Jonathan come begin dey reason say ‘na why dem make am so tough to enter displace wen e dey so easy to go out?”

Jonathan pass through di entrance of di bridge, not minding say di ground no level, im try im best to see say im sclae all di big-big stone wey  dey for dier. At last im reach two thick wooden gates wey dem throw wide open to allow am to pass through di big town wal. People wey dey ride horse, people wey carry box and bundles for head, and people wey dey drive orisirisi type of motor just dey make use of di road wey dey inside. Jonathan con arrange imself well well, shake all di dust wey dey im clothes before im come begin march enter through di gate. As im dey go di cat pass enter from im back.

For inside, one woman wey hold paper wey dem roll, sit down for di back of one table wey dem cover with shine-shine small medals. “Abeg”, di woman ask, as she dey smile and at di same time dey tru to pin one of di medals on top di pocket wey dey for Jonathan shirt, “shey you no go sign my petition?”

“Well, I no know”, na so Jonathan answer di woman. I dey think whether you go fit direct me go di center of di town.”

The woman eye am bcos she suspect am of something, “You no know di town?” Jonathan first chill, because im note say di woman , “na where I go sign your petition?” Di woman smile com tell am “sign just, under di last name, for here. With dis you dey help so many people.

Jonathan shake im shoulder, im come take di bido. Im sorry for di oman bcos she sit down inside hot sun and wear heavy-heavy cothes wey dey make her sweat like Christmas goat. Na den na im Jonathan ask, “na weting di petition dey for?” she clap her hand together for front like person wey want sing solo and say “this petition na to protect jobs and industry. Or abi you no support jobs and industry?”

Jonathan come reply, “of course I support job and industry”, as im remember dat woman wey her sense make dem arrest her say she dey threaten di jobs of tree workers. Di last thing we dey Jona mind na say im no fit sit down look like say im no get concern about other people work.

“Na how dis one go take help”, Jonathan ask as im write im name one kain so dat nobody go fit read am.

“Di” council of lords dey protect our local industries from goods wey dey come from outside of di town. As you sef fit see, we don dey make progress with our bridge, but things to do still book for ground. If enough people go sign my peitition, di lords dem don promise to ban all over sea things wey dey cause katakata for my industry.

Jonathan con ask di woman say, “na wetin bi your industry” the woman carry her shoulder up come answer say, “ I dey represent di people. We dey make candles and coats. And dis petition nah to place ban on top sum.

“For on top sun?” Jonathan no believe. “How, uh, why dem go ban sun?” Di woman look Jonathan from head to toe. “I know say di things sound one kain, but shey you no see say – di sun dey disturb candle makers and coat makers. People no dey buy candles and coats wen dem dey warm and wen dem get light. For sure you now say di sun dey give cheap light and heat. And so we no go fit tolerate am !”.

“But di light and heat from sun na for free”, Jonathan begin protest. Di woman come vex, “na di problem gangan bi dat, abi you not fit see?” she come bring out one small book and pencil and try to draw some few things for am. “You see, if you follow my calculations, you go see say as people dey get dis foreign thing cheap-cheap e dey reduce di power of giving people work and di wages well-well remember say na for di industry wey I dey represent I dey talk of. Is dem begin tax people wey dey use windows or even sef make dem ban am kpata kpata, I believe say things go better.”

Jonathan put di petition down. Come talk say, “but if people pay for light and heat, dem no get enough money to spend onother things – like meat, drink or bread.

Di woman reply am, “I no dey represent butchers or brewers or even bakers. As she notice say Jonathan behaviour don dey change she quick-quick collect di petition. “I know for sure say na people we dey buy you dey protect instead of di security of jobs and correct business Bye-bye sir,” na so she take end di conversation and at di same time discharge Jonathan.

As Jonathan dey waka go, im come begin think of wetin just happen. “make dem ban sun? which kain of carzy thing bi dat! First of all na axe, den food, now na sun. na wetin dis craze people go come do next?”.

Chapter 6  - Tax For Tall – Tall People

As Jonathan dey stroll through the twon, im come see one big man wey dress well-well dey kneel down for street and im dey try to use im knee waka. And no bi say di man na cripple. Jonathan near di man and try to helep am, but di man no gree, im tell Jonathan say e fit walk fine-fine but bcos im want use im knee  im go need to learn for some time before im adjust well.

Jonathan come ask am, “but you dey alright, why you no use your legs to waka?” Di man shout, “Oooh!”, di knee dey pain am no be small, “na just small adjustment to di type of tax wey dey for here.”

Jonathan dey surprise na so im come repeat, “di type of tax? Na wetin concern tax with how person go waka?”

“Everything! By now di man don tire im come relax on top of im heels, dey use style rest from im punishment. Im bring out one handky from im shirt-pocket and use am to clean im face. Di man adjust im balance so im go fit use hand rub one of im knee, and den di other one. Many tear-tear, patch patch don full di knee of im trouser. At last im come tell Jonathan say dem just change di tax for di land so dat people of different –different height go dey di same level.”

As Jonathan still dey surprised na hin di man tell am to bend down low so dat im no go need to dey shout before Jonathan go hear. “Di council of lords don decide say tall-tall people get too many advantage.  Dem say tall people dey always get beta-beta chance for hiring, promotion, sports, entertainment, politics and even marriage. So na im dem decide to level everybody with dis hard tallness tax”.

“So dem dey tax tall people?” na wah o, Jonathan look im sides and fee say im own height don begin dey reduce.  “Dem dey tax directly according to ur heights.” Jonathan ask am, “shey nobody follow dem drag am?” Di man tel am say, “na only dose people wey no gree go down on their knees and of course di politicians, you know say our vote dey always dey tall bcos we dey want to look up to our leaders”.

Jonathan mouth open e no fit close. Already im imself don dey try to reduce im height. As im dey use im two hands point do man knees im ask am say “so you go use your knee waka just bcos you want avoid di tax?”.

Di amn answer am, “yes of course, all our lives dey formed to fit di tax. Even sef some people don begin dey crawl.”  ‘Na wah O! dat one hard O!” Jonathan shout.

“Yes, but e dey harder if you no do am. Bcos na only foolish people dey tanda and pay di higher tax. So if you want dey smart you beta go down on your kneels bcos e go cos you plenty money to stand tall.”

When Jonahan look around am e see some people wey dey use dem knees waka. One woman for di other side of di street dey crawl small. And many people dey hurry about wey bend down small to reduce dem height. Na only a few people dey waka straight with raised shoulders, dis people no even send di sanctions at all at all. Jonathan come see three gentle men wey sit down on top one bench for across di street. Jonathan come ask di man say, “why dose three men cover dier eyes, ears and mouths?”

“Oh, she dose ones? Dem dey practice”, di man answer am as im begin use im knees to advance go front. “Dem dey prepare for plenty new tax proposals.”

Chapter 7 – Di best type of plans.

Di streets wey dey di town get plenty ugly two and three storey building. Jonathan com notice one ogbonge house wey tanda on e own on top giant land wey get fine-fine garden. Dis house be like wetin dem buid well-well and dem use orisirisi design take decorate am even sef dem just paint all im walls to white colour.

Jonathan, wey dey find weitin to do, come begin near dis house, as im reach di house, im see some people wey carry heavy sticks dey try scatter di house from di back of di house. Di people wey dey try destroy di house no even rush at all at all, dem dey very slow. Near dis place, one big woman wey do get stray. Hair fold her hand dey look wetin dey happen. Sheno happy as dem dey destroy di house.

Na im Jonathan waka go meet dis woman come ask am say, “dat house be like wetin dem build with sense. Na who get am?”

“Na good question be dat!” di woman answer with anger. “I been dey think say na me get am.”

“You been dey think say na you get am? For sure you support to know if you get house”, na wetin comot from Jonathan mouth bi dis.

As all di whole wall wey dey di back of di house collapse na so di ground dey shake jigijigi. Di woman stand dey look as many dust dey blow about from di wall wey fall down. “E no dey easy like dat, ownership na control, abi no bi so? But na who dey control dis house? Di lords dem dey control everything – so therefore na dem bidi real owners, even though say na my money I take buid di house, e no matter.”

As di annoyance dey catch her well, she waka go one place where na only one stick stand for di place where e bi say wall been dey before, she come tear one paper comot from dier. “Look dis notice?” she squeeze am, throw am down come use her leg climb on-top am. “Na dem di officials tell me wetin I go build, how I go build am, wen I go build am and even wetin I go use di building for. Now dem tell me say dem want destroy di building. Shey dat one sould like say na me own di property?

Jona  no no wetin to talk again na im e come ask say, “shebi you live inside di house?”

“Na only as long as I dey continue to pay di tax. If I no pay, di officials for don pursue me comot ta-tay” Di woman face come red bcos she dey vex no bi small, she come continue to talk, nobody fit to own anything. Na only rent we go fit to rent from di council as long as we dey pay tax.”

“She you no pay tax?” Jonathan ask am.

“Why not if not, I pay di yeye tax!” Di woman shout bcos annoyance don full reach her throat. “But dat one no do dem. Dis time di lords dem to talk say my plan for di house no fit dier plan – wey bi di master plan of ‘owners wey dey superior’, wey dem tell me. dem use dier yeye mouth take spoil my house – come give me some money as compensation. And for now dem go clear all dis place so dem go fit to build place where people go dey relax. Dem talk say dem go erect on big stature of one of dem person for id middle of di place.”.

Di woman look am one kain come answer say, “If to say e do me, na wetin make dem for no need police man to force me sign di deal, even sef di money wey dem pay me na from my neighbours dem collect am. Na who go compensate dose ones? Di lords no go pay dem anything!” 

Jonathan shake im head come talk say, “you talk say everything na part of di master plan?”

“Ha! Which kain master plan. Dat na plan of anybody wey get government power. If I dey for government, den I go fit force my plan on top every other person. Den instead of build my own house I go dey thief people house. E dey very easy.”

Jonathan come tell di woman, “but I know say you go need to plan before you go fit build correct town. She you no go fit trust say di council go bring dat kain good plan?”

She point her hand to di type of house wey booku for dier, ‘go look am for yourself. Di ones wey worst pass na dose smalls ones wey dem manage to complete – upon say dem no build am well and say e no fine, di house cost well-well”. She turn face Jonathan and look am for im eyes, come tel am, “you fit believe say dem build stadium wey nine out of every ten people wey go look sports no dey fit see di field where dem dey do di sports. Bcos say dem no plan well, to repair am go cost dem two times di money wey dem take build am in di first place! And di big meeting hall dey available only to strangers, no bi for di people wey pay di tax wey dem take build am. Who do di  plan? Na dem di Lords. Dem dey write dier names on top of stone every here and there and dem dey give dier friends big-big contractors.”

She use her finger take touch Jonathan for chest come tell am say, “na only foolish plans dem dey force on people lailai to lai lai force no fit make me trust anything!” with annoyance she turn back look her house come talk say, “dis thing no go end like dis.”

Chapter 8 – Two Zoos

As Jonathan dey advance for im journey, im come begin wonder for di rules of dis land. Why people go dey live with laws wey no dey make dem happy? One beta reason must dey. Di land dey good, di air dey coole-dis place suppose to be paradise. Jona come slow down as im dey pass di town.

Im come reach one long road wey get big-big ironfence for both sides of di road. For di back of di fence wey dey di right side, many animals wey get different size and shape dey inside – tiger, zebra, monkey – dem too many to count. For di back of di other fence wey dey di left side, many men and women dey inside. All of dem wear shirt and trouser wey get white and black line all over am. Jonathan see one man wey wear black uniform and carry big stick, im know say na di guard e come go met am.

Jonathan ask di man, “na wetin dis fence dem stand for?” Di man answer am like big man, “one na to guard our animal zoo.”

Jonathan talk say, “Oh! As im come begin look some wild animals wey dey jump about inside dier cage. Di guard come continue to dey explain. “you see di beta-beta and different – different type of animals wey we get for dier? Dem bring dem come give us from different part of di world. Di fence dey protect di animals for one place where people go fit come study dem. E no go good if dis animals dey waka about den go fit wound people for society.

Jonathan come surprise, “na wah O!, E go dey very cost for you to bring animals from all over di world and to dey give dem chop for here.”

Di guard shake im head come smile and say, “Oh! No bi me dey pay for di zoo. Everybody wey dey currumpo dey pay tax for zoo. But some people no dey gree to pay bcos dem no get interest for zoo, while some other one no gree pay bcos dem believe say e go beta if dem study animal when di animal dey im real house for inside bush.”

The guard come turn around face di fence wey dey di fence wey dey di left side of di road. Im come tell Jona say, “when people no gree pay dier zoo tax, we go put dem here, pam for di back of dir iron bars. Dat time dem go come fit study dis kain people. E no good for dis kain people to dey waka about bcos dem fit do bad thing to di society.

Jonathan no fit believe im ears. As im dey compare di two group of people wey dey for di back of dem dis fence, im come begin think whether im go fit pay for di maintenance of dis guard and di two zoos. Im con hold di iron bars come look di people wey dey inside, im come still look di face of di guard we just dey go front and back.

Dat same yellow cat just dey from one bar of di zoo dey enter another one, dey search for food. Di guard man use im stick hit di bar of di fence and di cat pick race go di back of Jonathan. Di cat come sit down dey lick im hand dey scratch im tear-tear ear wey fly dey follow.

“I know say you go like rat, abi shey youno like rate? Plenty rats”, Jonathan tel di cat come use im hand rub di cat head. Jonathan come give di cat new name, im call am ‘mices’. “Well, Mices, you don reach di two sides of di fence, for which side you think say people dey suffer pass?”

Chapter 9 – Making Money

Jonathan and Mices come begin proceed forward. Di buildings wey dem come dey see na big-big ones and more and more people come dey waka for di street even some still dey use dem knee waka. As Jona pass by di side of one huge building im hear  one noise from one big machine for up. Di thing dey sound like where dem dey print paper. “May be na di town newspaper”, Jonathan talk dis loud like say im expect di cat to answer am “Im goo like dat bcos I go fit read everything about dis land.”

Quick-quicky im bend one corner dey look for road to enter di building, na so im nearly I am one husband and wife wey dress well-well and dem hold dier hands dey waka for di street. Jonathan say, “sorry, shey na di place where dem dey print nespaper?”

Di woman smile and di man correct Jonathan. “You dey make mistake, this na di place where dem dey make money, no bi newspepr.”

“Oh, I been dey expect to find di place where dem dey print important things.”

“You suppose dey happy, bcos no other place you go see wey dey important reach dis place. Abi no bi so my dear?” Di man take hand rub di woman for her hand wey she war glove on.

Di woman smile come talk say, “Yes, na true, dis place dey bring many-many happiness with di money wey e dey print.” Jonathan come talk, “dat  na wonderful thing, money go make me happy now-now. If to say I go fit print some money de…..”

“Oh  no!” di man tell am, im shake one of im finger for Jonathan face. “Dat one no go possible.” Di woman too come talk say, “Yeske! People wey dey print money wey di council no appoint na counterfeit printers and if dem catch dem na jail bi dat. For here we no dey give thief chance at all – at all.”

Di man shake im head like agama lizard  come talk say, “when counterfeit printers print their fake money and spend am, too much money go come dey for land. Princes of goods go go up; wages, saving and pension no go get value. Na pure 419!” 

Jonathan no understand im come ask dem say, “I think say una talk say if dem print many money people go dey happy?” “Oh, yes, na true,” di woman answer, “provided….” Di man come help her explain am finish.  “…say di printing of di money dey official.” Di man come comot one big leather purse from im coat and bring out one paper note wey im show Jonathan. Im point to one stamp wey di council of Lords stamp for dier, im come say, “dem write ‘legal tender’ on top, and dat one mean say na official money.”

Di woman come explain to am say di printing of money na “monetary policy” and say dis na part of di master plan. Dem also talk say if di money dey official people wey do am no bi thief and say di council of Lords dey spend dis money on their behalf dat is dem wey dey loyal to di council of Lords and especially dose wey support dem for election.

Once more Jonathan think come ask dem say, ‘shebi una talk say when counterfeit money booku for everywhere, prices of goods dey go up and say wages, pensions and savings go become useless. Shey dis one too no dey happen with di one wey bi legal tenda?”

Di two people look demself come answer, “true – true, prices dey rise, but we always dey enjoy bcos di Lords dem get more to spend for us. You know say na plenty-plenty things we need for dis land and na different-different level dey.”

Di woman too come add say, “dem di Lords don do research on top how dem dey put price for goods well-well. Dem don even talk say na bad luck and di bad weather na im dey cause di problem pass. Bcos nature just dey do as im like na im  make price dey go up and di life of our country people no dey sweet-especially dose we dey work for our farm land and inside forest.

The man come agree with di woman say, “na true, our land and economy dey suffa from high-high prices.  For sure, one day di high price of foods and wood go make, dis country pafuka one day.”

Di woman come talk say, “and dat low prices sef, people from outside wey bi say like competition pass dier life, dey always try to sell candle and coats to us for small price. But our council of Lords dem get sense well and na one time dem take deal with dose monsters.” She come turn face her man come tell am say dem don late.

Di man come talk say, “na true O! abeg you go escuse us, we get somewhere to go and business to attend to. We must follow enjoy inside dis plenty land and precious iron we dey our land. Di two of dem tell Jonathan bye-bye before den come begin dey go.

Chapter 10 – Di Dream Machine

Na how Jonathan go take every reach im house? Im na very happy, honest boy, wey dey ready to do any kind of work. May be im go fit find work for inside ship. Surely, dier hand wey dey surrounded by water suppose to get where dem dey from enter ship and work suppose to dey dier.

As im dey think of dis problem, one thin man dey try to laod one big machine, on top of one of one big motor wey na horse dem dey take draw am. Di man wear one red suit and one style-style cap wey get feather. As di man see Jonathan im tellam say, “Hey, dis boy I go pay you five bucks if you help me carry dis load put ontop of here, abi you no want?”

Jonathan come answer am, “I go do am” Although no bi di work for ship wey im dey find but im still do am bcos im need money to survive. And no bi only dat one sef,s di man look like person wey get sense and wey go fit give some advice. After di two of dem don try all dier best, dem manage to carry di machine up. Jonathan come dress go back come begin dey look di thing wey give so much wahala to carry. Di machine dey very big and e get fine design for im body. One big horn dey on top of am wey bi like wetin Jona don see before for im place on top one radio wey dem dey use hand to wine am before e play.

Jonathan eyes don already dey see star as im dey look di machine, im con talk say, “dis colours dem fine o, na wetin bi dat big horn on top?”

“Come di front come see for yourself .” So Jonathan come clime on top of di motor and read di sign wey dem paint put on top di machine with gold paint: “GOLLY GOMPER’S DREAM MACHINE!”

Jonathan come tal say, “dream machine, shey you mean say dis machine dey make dream become true?” Di man come answer am say, “yes, e go fit do dat.” Im come twist di last screw and comot one panel for di back of di machine. Na one simple radio dey inside. Instead of di thing wey dem dey take hand wined, e get oen spring wey dem do already wined and wey dey use key. Na one switch dey put on di turn table.

“So na only one old music box dey inside dier!” Jonathan halla.

“Wetin you been dey expect? Shey na one witch god mother?” “I no know. I been dey think say na something wey dey wonderful, after all no bi any kain thing dey make person dream become true.”

Di man come look Jonathan for some time, cme tell am say ordinary talk for mouth fit make some dreams become true. Di problem na say you no go now di person wey go get di dream when you wish for something.”

As di man see say Jonathan no too grab wetin im dey talk na im e produce im business card and talk say “my name na P. T. Tanstaaf.” Na dat time im notice say na wrong card wey dem write “a Gomper” on top na im e give Jonathan. Immediately, im grab am back come tell Jonathan say, “Sorry my pikin, na yesterday card bi dat.”

Di man come go through im wallet before im see another card wey dey read im today name. Na dat time im bring out one poster wey dem use gold colour write come place am on top of di original wey dey on top of im sign. Di sign come dey read; “DR. TANSTAAFL’S DREAM MACHINE.”

Di man come begin explain, “people get dier dremas, abi no bi so? Di problem bi say dem no sabi how to make am come true, abi no bi so?” Any time wey di man say “abi no bi so?” e dey nod im head. Na so Jonathan too begin follow am nod im head wen im reach di time.

“So you go pay money before you turn dis key, and dis old box go begin play coole for a long time, abi no bi so?” Tanstaafl nod im head again, Jonathan too nod im own. “Always na di same message and na so plenty.-plenty dreamer brekete wey ready to hear am, ai no bi so?” 

Jonathan come ask, “na wetin bidi message, Mr. Tanstaafl? As im notice say im head just dey shake up and down.

Di man correct Jonathan, “please! Doctor Tanstaafl as I dey talk, di dream machine dey tell people to think of anything wey dem go like to get and say di machine go make di dreamer wetin dem go do, abi no bi so?” As di amn dey talk na so im dey look arund whether another person dey hear wetin im dey talk.

Jonathan come ask am, “Oh you mean say di machine go make dis people begin dream put?”

“Dat na lie, e dey tell dem say dem bi good people and dat anything wey dem wantget na good thing, abi no bi so? Di thing dey too good dat dem must ask for am, abi no bi so?” Jonathan come ask am, “shey na all bi dat?”

“That’s all”

Jonathan wait small before im ask am again say, “so na wetin dis dreamers dem want?” Di man bring out one container for oil come begin dey oil di engine of di machine. “Well, e depend on where I put dis machine. Many times I dey put am for front of factory like di one – Bastiat Builders.” Di man print im finger to one two storey building wey dother side of di street. “And sometimes I dey put am for di front of di palace of Lords. For dis place people dey always want more money. More money na good thing bcos prices dey always go up and people always  dey need more, bi no bi so?”

Jonathan rool im eyes dey sympathise with di people come talk say, “na so I hear o, shey di people dey get wetin dem want?”

Di man dress back and clean im hand with one rag. “Some of dem dey get am – just like dat! As di man talk so im snap im fingers. “Di dreamers march go for palace and ask for laws wey go force di factory to increase dier pay and benefits three times.”

Jonathan say, “ which benefit?”

“Like security, More security na good thing, abi no bi so? So di dreamers ask for laws wey go force factory to buy insurance for dem. Insurance for sickness insurance for unemployment. Insurance for death. Abi no bi so?”

Jonathan come talk say, “dat na big thing o. Dose dreamers dem dey very happy.” As im turn to look di factory, na den im notice say nothing dey go on again for di place. Everywhere just dey dirty and abandoned and all di window don scatter for ground.

By dis time di man do finish to oil di engine, im replace di back panel and tight di screw. As im use one rag clean di top of di machine im jump down go cross-check di rope wey e take tie im motor join di horse Jonathan too jump down with am come tell am say, “I say dose people must dey very happy I mean as dem get all di money and security. And dem must dey must dey grateful too. Shey dem no give you medal or organize party for you to celebrate.?”

‘Nothing like dat happen O!” Dr. Tanstaafl halla ‘instead dem nearly skin me alive. Even sef dem nearly scatter dis my dream  machine last night with stone wey dem dey take stone me. You see dem close dier factory yesterday and workers dey blame me.”

“Why dem close di factory?”

“E bi like say di factory no fit raise enough money to take pay di workers dem salary and benefits wey dem increase. Now dem dey try to rearrange di place and think of another thing to do.”

Jonathan come talk say, “you see say di dream no dey become true. As di factory close, den nobody go get pay. And nobody go get security too. Nobody go get anything! Why now, you be 419. You talk say di dream machine……”

“Old boy make you hold am there! Di dream dey become true wetin I talk bi say you no go know who go get di dream when you wish for something. You see, anytime we one factory close for currumpo, dat dream go come true for another place wey dem dey call Nie. Dem just build one factory for dier and dem get plenty of jobs and security for dier. Na one week you go spend for on top ship before yu read dier. But as for me O, no matter wetin go happen I dey get my money from  di machine.

Jonathan think for some time about di news of Nie, na now e know say another land wey beta pass dis one dey. Im come ask, “Abeg na where dis land of Nie dey sef?”

“Na for far-far east e dey. Di people wey dey Nie get one factory wey bi exactly like dis one. When di cost for factory  begin go up for here, di factories wey dey dier begin change their style quick-quick. Dem understand say to get more customers na im be di best way to take get more of everything –pay and security. Di workers wey dey currumpo no fit just dey ask for more from di customers. Nothing like free afternoon food, na everything na im get price.”

Dr. Tanstaafl begin laugh as im dey tie di machine with rope jin di motor. Im pay Jonathan for helping am come jump enter di driver sit. Jonathan look di money wey dey for im hand. Im dey worry bcos di money go soon become useless. Na di same legal tenda wey dose two people show am for di front of di building where dem dey print money. Im come shout to Dr. Tanstaafl wey don already dey go. “Hey, Dr. Tanstaafl wait, abeg shey you go fit use another kind money take pay me. I mean say di one wey no go lose value.

“My friend na legal tenda bi dat one. You must to collect am shey you think ay if I get choice I go dey use dat uselesspaper? If na me bi you I go tru use am quick-quick before e lose value!” Di man shout at im horse and immediately di horse zoom off.

Chapter 11 Power for Sell

As Jonathan stand one place dey wonder where to go next na so one hefty woman come meet am. She no waste time before sh grab im right hand come begin shake am. How you dey? Shebi today fine?” she dey talk fast-fast like say na competition. “ My name na Lady Bess Tweed, you friend and neighbourhood representative for di council of Lords. And my mind go jolli-jolli if you contribute and vote for me to re-elect me for office,so dat we go fit save dis community form all di wahala wey dey face am.”

“True-ture”, Jonathan talk. Di speed and force wey di woman take dey talk surprise Jona. No bi small. For im whole life, im neve see person wey dey talk like dis, like typewriter.

Di woman no even put ear down to hear Jona own, she just continue to tak, “oh yes, and I ready to pay you well-well dat na small thing for me, wetin you come talk?”

Jonathan no understand na e im ask, “you want pay me to contribute and vote for you.”

“I no go fit give you cash – dat one dey illegal, na bribe – no talk too much! Lady Tweed come cut am eye come use her elbow dey try jab am for im ribs. She come still say, “But I fit give you something wey dey as good as money and wey go beta by far pass your contribution. E just bi like where person plant one seed. If you give me small money for hand now, you go day expect many. Many good-good things ater. Na small thing tome wey I go fit do, abi how you see am?”

Jonathan reply her, “dat one go dey nice”, im fit see say di woman no even dey hear wetin im dey talk.

“Na wetin bi your work? I fit arrange assistance for you like loans or licences or reduction of tax. I fit destroy people wey dey follow you compete with rules, regulations, inspection and even sef fees. So you sef fit see say no other place dey for world for person to put im money pass make di person put am on top one politician. May be you go like one new road or one park to dey for your area or even sef one big building or….”

Jonathan shout, “wait first! How you go fit give me, more dan I give you? Shey, you too rich or you dey generous?” 

Lady Tweed come say, “me, I no de rich, but you fit say generous, but I no dey plan to pay with my own money. You see, I dey in charge of di official place where dem dey keep money. And true-true I fit dey very generous with dis money, to di right people…” She come laugh, cut her eye and at di same time she come still use elbow jab Jonathan for ribs, no dey talk too much!”

Jonathan never still grab di woman gist, im come ask her say, “but if you buy my contribution and vote, shey dat no bi di same thing as bribery?”

Lady Tweed look am one kain come reply, “Make I go straight to di point, my dear friend”, she put one of her hand for im shouldr come draw am join body. “Na bribery true-ture. But e dey legal when one politician use money from other people. Instead from his or her own pocket. Na so too, e ey illegal for youto give me cash for sake of some favour. Unlesss you call am ‘campaign contribution’. Na only den every thing go dey okay. Yoy fit buy one hundred copy of my pamphlet make you no read any one of dem. You dey feel one kain to give me cash for hand? Just ask one of your friend or relative to borrow me or my close money do person di money one time, now  or  even later. I believe say you don understand?”

Jonathan shake im head, “I still no fit see di difference since na still di same thing at di end, bribery na bribery no matter for who give di bribe or collect am.

Lady Tweed come smile, “My dar friend, you need to relax your way small”. With one of her hand she grab Jonathan for face and turn im head sideways “Na wetin bi you name? Shey you know say you get nice face? If you run for public office you go fit go far if only you relax your way small I dey sure say I go fit find you one nice post for my office after reelection or shey another thing dey wey you want?”

Jonathan shake im head comot from her hand and manage to comot from under her other hand. “Na wetin you dey gain when you dash out people wey dey pay tax money? Shey you dey fit keep di money wey dem give you as contributions?”

“Oh, some of den dey useful for wetin I dey spend and even sef if I ever retire I go get one big money, but mostly e dey give me recognition or popularity or love  or even a place for di history of our land. Vote na power and nothing dey sweet me pass say I get power over di life, freedom and property of every prson for dis land shey you go fit imagine how many people dey come meet me for big and small favours?

I dey fit give free food and free motor to anybody wey I choose. Since I bi small pikin na im I don dey dream of dis kain importance. You too fit enjoy dis glory with me!” 

Jonathan try to to free im hand. But Lady Tweed hold am tight like say dem weld their hands together.

“For sure” Jonathan begin talk, “you and your friends dey enjoy, but shey other people no dey vex when you use dier money to buy votes, favours and power?”

“Yes o” as she begin tak she carry her face up, “and I dey hear dier worries. So I don become di champtin of di change wey everbody  dey expect.” As she raise her hand wey jewelery full for air, she finally free Jonathan hand, “for many years I don write new lawas wey go remove money from politics. I dey always talk say di money for campaign na im bi di cause of di major problem. And I don win many votes by promising to change di society. Di good thing for me bi say I dey always know how to bend my laws so long as plenty favours still dey to sell.” She cut her eye and smile come say, “I believe say you know wetin I mean?”

Lady Tweed look Jonathan well-well, she look im dirty appearane. “Nobodi go pay you money for favour because you never get favours to sell. Shey you no grab? But with dis your innocent face – and di right backing from me, you go fit go far. Hmm…. If you get some, new-clothes, big man shoes and barb your hair style and even sef you go get one proper finance. Yes I believe say I go fit turn your beginning vote to three times as e suppose bi. Den after I guide and train you well-well for 10 or 20 years you go fit go up reach di top sef. Just try come check me for di palance of Lords and I go see wetin I go fit do” Lady Twee see some worker wey gather for di other side of di street. Dem dey look di factory wey dem don close like say di world go soon end. Quick-quick she begin loose interest for Jonathan and begin dey match go. She dey search for new person to cavass.

As she begin go Jonathan come talk say, “to dey spend other people mone na big trouble.”

Di woman ears wey bi like antenna don pick wetin Jona talk quick-quick she stop and turn back, “shey I hear you talk, trouble? Ha! True-true e bi like when dem collect sweet from small pikin hand. Di thing wey di people no gree give to me as dier duty, na im I dey borrow from dem. Shey you no fit see say I go don kpeme for long and people go still dey think well of me when di thing go begin after dier pikin wey dem never even born. Boy, na wetin bi your name?”

“Uh, my name na Jonathan Gullible ma’ Lady Tweed come squeeze her face like rock, “I go remember you, Jonathan Gullible. If you no support me, you go dey against me. I dey reward my friends and punish my enemies. You no fit tanda for di middle. Shey you understand me? Na di situation for dis our fine commuity bi dat. No dey talk too much!” As she finish dey talk, quick-quick she change her face come begin dey smile as she come disappear comot from di street.

Chapter 12 – Helter Shelter

As Jonathan begin waka enter another street na so every where come quite like grace-yard and di house wey dey dier don pafuka finish. Im see some people wey gather for di front of three tall buildings di first building na BLOCK A, di seconda BLOCK B & di third BLOCK C. Nobodi dey live inside BLOCK A and di building don spoil finish, all di windows don break and everywhere just dey smell for di next one wey bi BLOCK B, some people gather for di front steps. Jona hear say people for inside block dey make plenty noise like say dem busing dey do something for all di three floor for di building. Na so dem wash clothe come hang dem for stick wey come out from all di windows dis one make di place dirty put.

BLOCK C dey for di other side of di street and dem dey maintain am well-well but like BLOCK A nobody dey live inside am. All im windows dey shine – shine and e smooth like small baby skin.

As Jonathan stand dey look dis three buildings, im feel say somebody dey tap am for im shoulder. As im turn, na one young girl wey get long-long brown hair im face. Di cloth wey she wear no too match am and her face no too fine wey person wey dey smark and kind.

Di girl come ask Jonathan with one kain beta and soft voice say, “abeg shey you know of any room wey dem want to rent out?”.

Jona answer, “I dey very sory, I no dey stay for here but why you no check dose two buildings wey nobody dey live inside?”

She answer am sofly, “no need.”

“But, Jonathan tell am, “nobody dey live inside dier now.”

“My family been dey live for Block A, b/4 dem come start di thing wey dem dey call rent control.”

Jonathan ask am, “na wetin bi rent control?”

“na one law wey dey stop land lords farm increasing dier rents.” “But why now?.

“OH, na one yeey story like dat,” she answser am, “e get one day wey Dream Machine reach this place, my papa and some other tenants complain about how dem di landlords dey raise rent any how. True-true everi thing dey cost and plenty people dey pay di rent, but my papa no gree to pay more. So di tenants wey dey here before come ask di council of Lords to stop di Landlords from making rents go up.

Di council people dem come put law to stop rent from going up. And also dem put many judges, inspectors and guards wey go make sure say di Landlords dem do as di council people want.

“Shey di tenants come happy?”

“Yes, dem dey happy at first. My dad sef come relax say we don get where to stay. But dem di Landlords come stop to dey build new building and also dem stop to dey repair di old ones.”

“na wetin come happen?”

“Everi thing still continue to dey go up – to repair di house, to put security guards, manage di house even sef tax sef dey go up but dem no allow dem di landlords to raise dier rents so dat dem go fit pay for all dis things. So na im dem come see am say e no go favour dem to dey build and dey fix houses only to come lose dem money for di end.

Jonathan come ask her, “so di tax dem too go up?”

“For sure now, to pay so dat rent control go dey, di budget and workers must to increase”, di girl tell am, “di council ready to make rent control, but dem no ready to do tax control. When di landlords stop to repair and maintain dem house, everibodi come begin hate dem.”

“No bi everi time dem hate dem?”

“No, before rent control, we get many rooms to select from – Landlords sef go dey treat you well-well so dat you go rent im house. Most Landlords dem dey friendly and dey make things look fine for tenant eyes. If any landlord decide to dey bad, people go run away fromam. Good landlords dey always get tenants steady and bad ones no dey get sam-sam.”

“Na wetin come change now?”

‘After rent control everibodi come bicome bad, na dem di worst people dey beta for life.” As she talk like dis she come dey use her hand to rub Jona cat for e ear. “Di cost of things begin go up, but rent remain for one  place. Even Landlord wey good before come stop to repair im house. When di buildings come spoil finish and come begin dey threaten life of people wey dey inside, di tenants vex come go report to inspectors. So therefore di inspectors come fine dem di landlords True-true some landlord dey bribe inspectors so dem no go talk. At last diman wey get BLOCK A, one nice man like dat, no fit dey pay dem dis bribe, im come decide to abandon im property and go another place.”

Jonathan no believe imc ome ask, “so you mean say di man abndon im own property like dat?”

“yes, e dey happen well-well, shey you fit imagine say person go just leave something wey im use all im life take build? By dis time na small number of rooms dey to rent and di number of tenants booku well-well. Di people come begin squeeze demslefs for di small rooms wey remain. Even bad Landlord like di one wey get BLOCK B no get rooms to rent out again. I hear say di man dey collect bribe from people just to put dem for di top of di list of people wey dey wait to rent and vacant room people wey get plent money no dey too suffer. Dat yeye landlord na original thiefman.” 

Jonathan come pity di girl well-well imc ome suggest say, “what of BLOCK B now, shey you no go fit go dier?”

“People wey dey wait to get house dier too many. Di time wey Dame Whitmore dey pass go, you for see as people just dey struggle and shout for demselfs for sake of say dem one get place for di line wey dem form. Na Lady Tweed son come get di house at last even though say nobody don even see for line dat day My family been try to share one room for BLOCK B, but di law of di building no go allow us.”

Jona come ask am say, “na wetin bi di law of di building?” Di girl come squeeze her face, “e girst start as law for safety. But dem di Lords dey use am how to talk as people go dey live dem lif. Dem begin regulate things like di number of sinks, stoves and toilets, di right number and kind of people, di right amount of space. So we come end up for street as we no fit meet up with di law of di building.

Jonathan come tire for dis girl condition. Den im com remember say e still remain one building – wey dey new and nobody dey live inside. Dis go be di solution to her problem im come ask, “na why you no move enter BLOCK C, wey dey di other side of di street.”

She laugh come talk say, “If we do dat one na offence against di zoning rules.”

Jonathan no still understand im come repeat “zoning rules” and shake im head.

“Dis na rule about location. To zone dis place di council go draw line on top one map of di town. Dem dey allow people to sleep for one side of di line for night and work for di other side for day BLOCK B dey for di side of sleep and BLOCK C dey for di side of work.

Dem dey like to put work building far from sleep building so dat people everybody go need to waka for long every morning and evening. Dem say long-long distance dey good for bodi as exercise.”

Jonathan no fit believe say oen fine building wey nobody dey inside dey for dis town and many people no see where to stay. Im come ask di girl I say, “na wetin you go come do now?”

“Na softly – softly we dey take survive. My papa want make I follow go di party wey Lady Tweed dey organize for homeless people tomorrow. She don promise to make us happy with plenty things to take play and plenty things to chop.”

Jonathan remember all di thing wey e follow Lady Tweed talk, “dat one day generous, may be she go let you live with her for her house until you go see where you go hide your head.”

“My papa been don use strong mind ask her before especially as e bi say na – Tweed lead di council to make di rent controls. But Lady Tweed talk say, ‘dat one go bi charity! Charity no too good and e dey reduce person respect!’ she come tell my papa say e go beta for her to try use tax payers money take give us house and say make we get small patient say she go arrange with di council for behalf of us.”

Di young woman some smile and tell Jonathan say, “by di way my name na Alisa, shey you go like to join us for Lady Tweed party tomorrow afternoon?”

Jonathan feel say e go like to enjoy di land, “yes I go like to go, by di way my name na Jonathan.”

Alisa jump up and smile, “den we go meet for here tomorrow for di same time, make you bring your cat come o.”

Chapter 13 – Big – Big Crimes

Jonathan dey hapy say im don get new friend, im come begin waka dey go. Na dat time e remember say im suppose survey di place well so dat im go fit come back di next day.

As im dey go im jam one police man wey no too senior am for road. Di police man sit down on top one bench dey read news paper Jonathan lives fail am small as im see black uniform and shine-shine gun. But as e bi say di man face no too old and hard, Jonathan come relax small. Di policeman dey very serious with wetin im dey read so na im Jonathan come use style look di paper on top di paper dem write, “LORDS DON SIGN DEATH PENALTY FOR BARBERS WEY NO GREE FOLLOW LAW!”

Jonathan surprise come shout, “death penalty for barbers?” Di police man too come look Jonathan for face.

Jona come say, “abeg sir, sorry o, I no mean to bother you, but I know think say I see dat head line well shey na mistake dem make about dat punishment.

“Well make we see” Di officer come begin read out, “di council of lord don make order say anybody wey dem catch dey cut hari without licence go suffar death penalty. I no see any mistake for her. Na wetin be di new thing for inside dis one?”

Jonathan come use idea ask say, “shey dat kain punishment no too much for dis kain small offence”

“Sam-sam”, di police man answer, “na di death penalty na im good pass to take make people obey laws – na matter how small di offence bi

Jona eyes come open wide, “I no sure say you go fit kil person for sake of say im barb people have without licence?”

“Of course we go fit do am”, di policeman talk and im use im hand take nack im gun to show say im mean am. “but sha e dey hardly reach dat level”.

“Why now”

“Well, every offence dey increase as di person dey prove to dey too stubborn. For example, if somebody like to cut hair without to first of all get licence, den we go fine dat person. If di person na gree pay di fine or continue to dey cut hair, den we go arrest di barber and put am for prison. And if dat person no gree make we arrest am, dis na serious problem bcos dat kain person na shoot we go shoot am.

Jonathan come tire for dis thing wey im dey hear, “so di highest punishment for everi law na death? But di government people for reserve death penalty for big-big criminals like people wey dey kill and people wey dey sleep with women by force!”

Di police officer say, “lai-lai, na di law dey in charge of everi thing wey dey happen for here. Na different-different type of profession dey protect dier members with dis kain licences. Examples na – carpenters, doctors, plumbers accountants, bricklayers, and lawyers – just name am, all of dem hate busy-bodi people”.

Jonathan ask am, “na how dis licence take dey protect dem?” “Di number of licence dey limited for only dose people wey fit do wetin dem ask dem to do. Dis one go make am impossible for busy-bodi people, wey been one complete, to fit join, bcos dem sabi-sabi sdey too much and e dey spoil things for di people of di profession.

Jona still no understand im come ask, “shey dis licence dey protect  customers?”

“Oh, yes. Dem talk so for here.” Di police man turn di newspaper come begin read, “licence dey make sure say na only some people go get right to sell things to customers and dis dey protect di customers and help dem make beta choice.” Di man use im hand hit im chest, come talk say, “and na me dey make dis one possible.”

Jonathan come ask am, “shey e good like dat?” Di police man frown im face, come carry di paper down, “I no know for sure, my own na to follow orders.  Sometimes I go enforce am and some other times dem go tell me not to enforce am.”

“So which one come dey right?”

Di policeman shake im shoulder, “dat no bi my look-out, di councilof Lord na dem dey tell me where I go point my gun face.”

As di policeman see say Jonathan face white like chalk, na im e tell am say, “no too worry, e dey dey hard before we carry out di death penalty. Na small people dey fit disobey bcos we dey very ready to make people obey di council. E dey dey very hard to even talk of am to di extent wey bi say my chief, officer stuart, dey call am ‘di invisible Gun.”

Jonathan look im gun come ask am,” shey you don ever use your gun before?”

Di police man pull im gun comot from where im put am come ask, “shey on top criminal? Na only once” Im come open di visible of di gun and look inside before im close am back. “Dis na one of di best technology for dis land. Di council no dey waste time to give us di best instrument wey we go use do our good-good work. Yes, me and dis gun down swear to protect di life, freedom and property of everibodi wey dey live for dis land.”

“Na which time you use am  Jona still ask am.

‘Na wetin make you they ask I don use one whole year for duty and I never get chance to use am until dis morning. One old woman wey just start to craze use stick to dey threaten di people wey dey demolish house. I hear her talk say she want take her house back. Na im I look say na which kain selfish thing bi dat.”

Jonathan mind cut as im remember dat fine white house and di big-woman wey own am. Di policeman come continue, “I try to make di woman forget di thing. Bcos every thing don dey for paper wey dem don order – dem don condemn di house so dat dem go fit create space to build diLady Tweed’s people’s park.”

Na difficulty Jonathan take ask say, “na wetin some happen?” “I try to talk sense enter di woman head. I tell her say if she follow me jeje she no go dey for too much wahala. But na then she begin threaten me, she tell me to comot from her property! Well dat na clear case of person wey dey try to resist arrest. Shey you go fit imagine di kain liver wey dat woman ger?

Jonathan come say, “Yes, which kain liver?” Di talk between dem come stop. Di police man begin read and Jonathan stand like person wey no know wetin to do. Jonathan wait small come ask am, “shey anybody fit to buy dis type of your gun?” Di policeman turn one page of di newspaper before im anser say, “Lai-lai you go fit use am wound person.”

Chapter 14 – Quarrel bcos of Book

Things just dey bubble for di street as Jonathan dey waka go di middle of di street. Mices dey follow am for back. Dis na cat wey get mission – to catch all di rats and to chop plenty food wey come e way As di cat dey waka na so e dey survey all di whole corner-corner, dust bin and any hidden place. Di yellow hair wey dey di cat bodi come brown with dust.

People wey wear fine-fine clothes just dey waka for di side of di road. As Jona cross enter one open space e jam one old man and one young woman dey shout for die self. Dem curse demself and hala for demself well-well. Jona come join people wey gather dey look to know wetin dey cause di quarrely.

As police people come to separate dem, na im Jona come tap one other old woman wey dey use walking stick and ask her say, “na why dose people dey vex with each other?”

Di woman face and hand don squeeze well-well, she look Jona ell before she come answer say, “dose two noise makers don dey shout on top demself for many years bcos of di books wey dey inside di council library. Di man dey complain say many of di books dey full of where man and woman dey sleep together naked and some bad-bad things. Diman want make dem comot dat kain book and burn am. But di woman no gree with di man, she come call am holy – holy.

Jonathan come ask say, “shey she want read dose kain book?” One tall man wey kneel down for ground and wey im daughter sit down for im side come answer say, “well, no bi like dat, di woman dey complain for different – different books. She talk say many of di book wey dey di library no dey talk true about sex and different type of people. Di woman want make dem throw way dat kain book and buy all di books wey she write down for one list.”

By now police don put hand cuff for di two fight – fight people hand and dem begin dey drag dem for ground. Jonathan come shake im head and talk say, “hope say na bros dom dey fight make police arrest dem?”

Di old woman laugh come talk say, “no bi so, di police dey arrest two of dem bros dem no gree pay library tax. According to di law, everibodi must to dey pay for all di books, whether you like am or not.”

Jonathan come talk say, “true-true? Why police no kuku leave di people make dem use dem money pay for wetin dem like?” Di man wey kneel down come talk say, “but den my daughter no go fit use di library.” E come give im daughter one big and red chocolate.

Di old woman no gree with di man, she come say, “Mr. Man, make you hold on for dier, shey food for your pikin brain no dey important reach food for her belle.”

Di man reply am say, “na wetin you dey try to talk?” Di woman come explain say, “before before to use library no dey cost and di library wey dey before dey do dier work well so dat people go dey happy but now wey govt come take over everything dem come make library wey we been dey pay small-small money for bicome free. After dat dem begin to dey tax everibodi by force for di maintenance and payment of di people wey dey work for library.

Di man come begin quarrel with di woman bcos she as like as govt. dey collect tax for Library. Di man say na now things beta pass, di woman some explain say di man no fit know bcos im been no dey dis world wey things been beta and say she don begin dey pay library tax before dem born di man.

By dis time di two of dem don begin shout on top demself, and di small girl don start to cry. Na so some one come run to go call police come – quick – quick Jona pick race comot from di place for sake of im own peace.

Chapter 15 – Nothing dey there

Di library na one two storey building. Plenty people wey wear fine-fine clothes full di door-mouth dey wait to enter. All of dem dey pretend like say dem no see di people wey dey quarrel for front. As Jona join dis people im see di thing wey dem write, ontop of di door, “LADY BESS TWEED PEOPLE’S LIBRARY”

Di visitors wey dey for back dey look up for on top of di people wey stand for Jnr – front. Dem come begin should  bcos of wetin dem see, some dey say, “Marvelous.” Some dey say, “wonderful.” Jonathan try all im best, but im no fit see wetin dis people see wey dey make dem shout.

Jonathan squeeze im thin bodi pass thu di crowd come reach di front for one Librarian table. “Na wetin dis people see we dey make dem shout marvelous and wonderful?” na so im ask di man wey sidon for back of di table.

Di man warn am well-well say, “shhhh, abeg reduce your voice.” Di man use im hand arrange one bundle of cards and lay dem down for im front. E bend go front, come look Jonathan throughim glasses. “Dis na di members of di commission wey council set up bcos  of arts. Dem just open one exhibition of all di latest latest collectionof fine art wey we just get.”

Jonathan come say, “Dats nice, I like things wey dem artist dey do, but where all dis thing dey? E must dey very small.” 

Di Librarian answer say, “e depend, some people talk say e dey very big. Na di thing weymake di thing fine well well bi dat Di title “empty nothing”.


“But I no see anything”, Jonathan talk as im frown im face come begin look for di top of di entrance.

“Na di point bi dat. You dey impressed, abi no bi so?” Di librarian come look for di top of di entrance wey bi say true – true nothing dey dier. E come say, “na nothing na im deymake people spirit dey know of di way our inner nature bi. Na nothing na im dey make people to experience di best of imagination.”

Jonathan dey surprise come ask say, “so true-true na nothing.? How nothing fit to bi art?”

“Na di thing gan-gan wey make am be di thing wey many people take dey show art Di commission of di council on art matter get one lottery wey dem do before dem make di selection.”

Jonathan shock come ask say, “Lottery to take select art? Why dem use lottery?

Di man come reply say, “for olding days wey we no civilize, dem go set up one board of fine art wey go make di selection. At first people accuse di board say dem dey only favour dier own taste and say art wey dem no like dem deyban am. Since e bi say na ordinary people dey pay for di creation of di board thru dem tax, di people come reject dem.”

Jonathan come suggest say, “What of if dem try another board?” “Oh yes, we try dat one many times, but di people wey dey for di board no dey ever agree with di ones wey no dey for di board so at last dem come stop di whole idea of board and replace with our new commission and lottery. Everibodi gree say na lottery bi di best option to use Anybodi fit enter di competition and na almost everybody enter. Di council of Lords na im dey make di prizes dem and na any work of art dey qualify. For just dis morning, na “Empty Nothing” win di lottery.”

Jonathan come ask, “but why dem no allow everibodi to buy dem own art work instead of to dey tax dem to buy di one wey lottery select? Dat time everi bodi go choose wetin im like.”

Di Librarian shout, “what! Some people wey dey selfish no go buy at all and others fit no know how to choose. No, di lords must show say dem support art work!” Di man come concentrate on top “Empty Nothing”, im come cross im hand, “dis selection dey nice, abi you no gree? Emptiness get one advantage to make di door – mouth of di library no dey over crowded and at di same time dey help dey make di environment dey kampe. Even so, no bodi go fit dis agree with di  quality of dis ogbonge art work. Who want even vex sef?”

Chapter 16 -  Carnival for Special Interest.

Di sun don want go sleep by di time Jona come back to di step of di library. Im happy as im see say di twon come bigin come outside. More and more people begin troop go one big canopy wey dey near di library. For on top di canopy dem write “carnival for special interest.”

One woman wey wear tight clothes come jump comot from di crowd and shout to everibodi: “make una hear o! any body wey want enjoy something wey go last well-well, make e waka go carnival of special interest.”  She see Jonathan as im open im eyes wide with surprise come hold am for hand tell am say “na  everi bodi bi winner, young man.”

Jonathan ask say, “na wetin bi di cost?”

“Bring ten bucks and you go carry beta prize waka go house!” Di woman answer am come face di crowd and say, “make una hear o! di carnival for special interest go make una bicome rich!”

Bcos Jona no get plenty money, im wait until di woman bigin talk to other people before im waka comot go di back of di canopy im take style pip inside and see people wey sit down for di side of di canopy. For di middle, some people wey wear uniform dey direct people wey dey compete go dem chairs wey dem arrange like circle. Ten of dis people come kneel down or stand for back of dier chairs dey wait. Den, den come off half of di candles wey dey dier come bigin dey beat band and blow trumpet. One light flash for one fine man face wey wear one black shine-shine suit and capt wey dem take silk do. Dis man come bow down to di ten people wey dey di circle.

Di man come bigin talk, “good evening, na me bi di master of di circle for tonight. For di beta game wey we go play today na dis lucky ten people go win. All of una go win. All of una go happy comot for here tonight pass as una take happy come. Abeg make una sidon.” As di man talk dis finish im bigin collect one-one bucks from each of di people wey want compete. None of dem waste time to give di money.

Di circle master come smile and announce, “now una go see how una go gain.” And no-do, no-do im drop five bucks for di leg of one of di people wey dey compete. Dis person come shout bcos of happiness. 

Di circle master come talk say, “no bi only you go win. Na ten times di circle master go round dey collect one-one bucks from di competitors and after every time im go drop five bucks for one of dem leg and dat person go happy well and even sef go bigin shout and rejoice.

When all di shout – shout stop and all di people wey compete bigin come out, Jonathan come run go di front of di canopy to see whether na every body wey take part na im dey rejoice. One woman wey dey di door mouth open di thing dem take cover di door. She stop one of di competitors wey dey waka comot on top im knee and ask, “shey you enjoy yourself?”

Di man laught well-well come answer, “yes of course dithing dey wonderful! I no go fit to wait before I tell my friends and I fit come back for another day.”

Den another competitor wey dey happy come talk say, “Oh yes, na everibodi win prize of five bucks!”

Jonathan look di people as dem dey go. Di woman come turn face di circle master, wey dey tell di people bye-bye as dem dey go, and tell am say, “yes na we happy pass. We win fifty bucks and dose mumu dem dey happy about am! I think say next year we must ask di council of Lords to pass law we go force everibodi to play.”

Na dat time na im one of di people dey work for di special interest carnival come jack Jonathan im shirt. “Stand still, you crook! I see you wen you dey peep for back. She you think say you go fit get free show?”

Jona come talk say, “I dey very sorry”, as im dey struggle to free imself  from di man wey hold am, “ I no know say dem dey pay to watch. Dat fine woman make di thing sweet me well-well na im make me come look am – and abeg I no get  enough money……”

Di circle master shout ontop Jonathan and di man wey hold am, “you no get money?” but di woman come smile bcos Jona call am fine woman she come tell di usher say, “wait, make you leave am, na small boy. So you enjoy di show, abi no bi so?”

“Jonathan nod im head come answer, “oh yes ma!”

“Well, shey you go like to dey make some easy money? Or” she come change her voice, “I go hand you over to di guard for di carnival.” Jonathan no sure of wetin to do im come answer, “Oh dat one dey good, na wetin you want make I do?”

Di woman come smile again, “e dey simple, you go just waka round di town for evening and distribute dis banners dem, and you go tell everibodi many-many things wey dem fit enjoy for our carnival. Take one bucks now and I go give you go get another one on-top anybody wey carry dis banner come here. Now go bigin do am and make you no disappoint me”.

As Jonathan hang di bag di banners for im shoulder, she warn am say, “One more thing, for di end of di show for tonight, I go tell di tax people of money wey you make. And di first thing wey yougo do for morning na to hand over half of all di money wey ou make to di town hall as your tax.”

Jonathan come ask say, “tax? But why now?” 

“Di Lords dem need some part of your money wey you dey earn.”

Jonathan no too like di idea, im come talk say, “if you no report say I make money, I go fit work harder. Even two times of di work wey I suppose do na im I go do.”

“You bi small boy, dem di Lords get sense pass all dat one wey you dey think. Dem get people for everi corner wey dey look all di things we dey do. If dem see say we no tell dem about di pay wey you dey make- dat go bi trouble for us. Dem fit even stop us from work” Di woman tell am like dis come add say, “so make you no complain. All of us must pay for our sins.” 

Jonathan come repeat say, “sins?”

“Oh yes. Tax na to punish sinners. Di tobacco tax dey punish people wey dey smoke, alcohol tax dey punish dose wey dey drink, di interest  tax dey punish people wey dey save, and di income tax dey punish people wey dey work. Na di plan of council bi dat,” di woman come laugh as she cut her eye give di circle master wey stand for her sidee, and di plan na make people dey healthy, make people dey sad and dey depend on di council and also make dem no get things to dey do. Now make you come begin go do wetin isend you to do.”

Chapter 17: Uncle Santa

By di time wey Jonathan come back to di place of di carnival, im done make pass fifty bucks. Di woman happy well-well as she see somebody wey dey do im work with serious mind and she come ask am to come back di next night. Jona gree say im go come if im fit before imc ome leave di place fo give where im go fit sleep for dat night. Im no know wetin to do so he just begin wakabout town like person wey no get mission. As im stop under one street light, one short elderly man we wear night shirt come come out for di front of one house wey dey nearby. Di man dey tru to look di top of di roofs of di house dem wey dey di street.

Jonathan come ask, “na wetin you dey look for?”

Di man answer, “na di roof of di house I dey look” Di manS come point for front for inside darkness, “you see dat fat guy wey wear clothe wey get red, white and blue colours? Im bag wey e dey use thief just dey increase as im dey visit all di house wey dey dier”

Jonathan come look di side wey di man dey point. As di thief man want jump comot from one house, Jona come see am, “Yes I see am, but why you no sound alarm to warn people wey dey live dier?”

Di man shake im shoulder, “lai-lai I no go do so bcos uncle Samta dey vex well-well and im dey make sure say im deal with anybody wey enter im way”

Jonathan come begin protest, “so you know am? But…” di old man come put one finger for im lips come say, “no dey talk loud, uncle samta dey give extra visit to dose wey dey make too much noise. Most people dey pretend say dem dey sleep even though say dem know wetin dey happen.”

Jonathan come dress near di man ear so im no go make noise, “I no understand Na why people dey close dem eyes and allow thief man to steel dem things?”

“For dis very night of April people dey keep quiet”, di old man bigin explain, “or else e fit spoil the joli-joli wey gohappen for xmas eve when uncle Samta go come give some toys and trinket for every house.”

Jonathan mind come relax, “Oh so uncle Samta dey return everi thing back again?”

“Im dey hardly do dat! But people like to dey imagine say im dey returneveri thing back. As for me I dey try not to sleep so dat I go fit know wetin im take and wetin im bring back. I just dey use am as my own game. According to my calculation, uncle samta dey keep most of di thing wey im take for imself and some few house wey im like. But uncle Samta get sense no bi small e gomake sure say im give everybody at least one small thing to make dem happy. Na dis go make everibodi no wake up for di next April when Im go come again to take wetin im like”.

Jonathan come talk say, “I no understand, na why people no stay awake and report di thief and also protect dem property? Den dem go fit buy any trinket when dem want and give to anybody wey dem like.”

Di old man laugh come shake im head and say, “Uncle Samta na everibodi friend fromsmall pikin. Papa and Mama dey always tell dem children fabu say di try and trinket wey uncle samta dey give dem na magic e day use give dem from di sky and say nobody dey pay for am.”

As di man see say Jona don tire im come say, “e bi like say you don tire well-well.’

“I been dey look for where I go fit sleep.” Shame dey catch Jona as im dey tell di man.

Di man come answer am say, “well, you bi like beta pikin, why you no stay with us. Na only me and Rose dey stay for dis house.”

Jonathan come gree to stay with dem for inside, Jona meet Rose wey fat and bi di wife to di man. She come bring cup of hot tea and plate of cookies wey dem just try for Jona.

After Jona finish to eat im come stretch imself on top one mattress and blanket wey dem don prepae for am. Di old man come lite up im pipe and sit don dey smoke am.

Dier house no dey too big and di chains wey dey dier not dey like rich people own, and di house kpakpa no dey new. But as for Jonathan wey don tire well-ell di place bi like paradise. One small fire dey burn and di place come dey warm. For di wall of di house, dem hang two frames di picture of di family dey ontop one and picture of di family tree dey ontop di se loud one. One rug wey don old well-well na im dey on top di ground. As Jona settle well-well im come ask, “na how dis April tradition take start sef?”

“We been dey get one holiday wey dem dey call ‘christmas’, dis na wonderful time of di year. For dis time people dey dash demself different-different things and everi where go dey bubble. Na dis time na im council of Lord come decide say as di celebration de bubble too much dem go begin to supervise di whole show, so dem go dey run am well. At first dem begin change some things wey dem dey do before, even sef na dem di Lord, change di name of di holiday to Xmas and di person wey dey give out gift before dem change am to ‘uncle Samta’ wey bi one tax collector wey dey wear di mask”. Di old man come wait smalland drag im pipe before im come continue,  “dem begin distribute forms for xmas tax wey everi bodi must to pay according to how dem di Lords want dem to pay. Na di annual collection na im you just see so.”

“Di next thing na di office for bad and good with di help of one official accountant for character, everybody go fill form and explain all dem good and bad things wey dem do for di whole year. Na dis office of good and bad dey choose some clerk dem wey go investigate and look whether dem suppose give gifts to people for December.”

“Finally the commission for correct taste go talk di size, colour and styles of gift wey dem go allow and dem go select people wey dem like wey dey support dem for govt and give dem di beta gifts. And on di eve of xmas di soldier men go line for outside and begin sing di festival song.”

By now di young wakabout don begin sleep well-well.One cat wey dey outside come shout meow as di old man come use di blanket cover Jonathan face. Rose come talk say, “merry xmas.”

Chapter 18; Mr. Tortise & Mr. Rabbit

Jonathan dream about di woman of di carnival for special interest. Di woman dey give am money and at di same time dey collect am back. Again and again, she dey pay and collect am back. Jonathan come jump up from sleep, im remember say im must to report di money wey im make for tax office.

Na so joli-joli smell of bread wey dem dey toast just dey slap Jona for nose. Di old man stand for di table dey share slice of bread and butter as morning food. Jonathan see say one small boy wey im face no no too dey happy don sidon for di table. Di  old man come tell am say di boy, wey imname bi Davy na dier grand son, and say im go dey stay with dem for some time.

Davy come talk say, “grand pa I remember dis boy, na im help me and Mama when dem pursue us from our farm.” Dis new come make dem happy say Jona dey stay with dem. As Jona begin to chop, dilittle boy wey dey take im stocking dey play come talk say, “Grand ma abeg tell me dat story again”.

As di woman dey put hot fry-eggs for Jona. Plate she come ask di small boy say, “which one you want hear?”

Davy come answer, “na my best one I go like bcos di picture dey fine well-well.”

Rose come say, “well, no problem” she come take one book wey dey inside one cupboard for kitchen and begin to read, “One time ago, one tortise wey dem dey call Frank and one rabbit wey im name big Lysander dey work as postmen for one village. One day Frank wey e bi say im ear sharp well hear where some other animals dey praise Lysander bcos im dey deliver lettas quick-quick. Dem talk say di rabbit dey fit do im work for just some hours while some other postman go use man gouse man days to do. Frank come vex well come go join di animals and talk say, “rabbit dey waka slow slow and I fit bet say for one week I go fit get more customers dan im go fit get.”

“Dis challenge purpose di rabbit well-well but im come take di challenge di other animals dey laugh bcos dem know say di tortise na slow animal and im no fit win. To prove am all of dem come gree say dem go judge di winner in one weeks time for dat same plan where di argument from happen..”

“As Lysander hurry to go begin ready, Frank just sidon for one place for long before im come finally dey go.”

“Lyander come begin dey gum notice for everywhere say im go begin charge less dan half of wetin Frank dey charge. And say im go dey deliver two-two times everyday from now on and even on weekends and holidays. Di rabbit cary belt dey ring anywhere im dey go and dey distribute lettas, im also dey sell stamp and envelope and even begin to dey weigh and wrap parcel on di spot. For tashere money, im promise to dey deliver anytime, day or night. Bcos di habbit dey do im work well-well im customers come begin many put.”

Davy just dey look di pictures and dey help im Grand Mama dey turn di page as she dey read am out. “No bodi see di shabi of di tortise. Wey di week end, Lysander wey think say im don wincome hurry to go meet di judges wey dey di area. As im go reach there im surprise to see say di tortoise don already reach dier dey wait for am. Di tortise come laugh come tell Lysander say, I dey veri sorri Mr. Lysander, as you dey run from house to house to give people dem letta, me I get just only dis one letta to deliver.” Frank come give one document and biro to Lysander and say abeg make you sign on top dis line.

“Lysander come ask say, ‘na wetin bi dis

‘our king don choose mi,tortise as postmaster general and im don order me to dey deliver all di lettas wey dey for dis land.  Mr rabbit I dey sorry o, but from now on you must stop to they deliver letta”.

“Lysander come talksay, ‘but dat one no possible e no dey good.”

“Na wetin di king sef talk bi dat “im say e no dey good make some people dey get beta-beta service pass some other people. So im come make am say na only me go dey deliver lettas so dat everi bodi go dey get di same quality service.”

“Lysander come vex well-well come ask di tortise, ‘now you take make di king to do dis kain thing? Na wetin you give am?’ 

“No tortise dey dey fit smile easily, but im manage to show some of im teeth and say, “well, I tell di King say im go fit send im lettas for free. And I also remind am say if person wey im trust na im dey handle all di lettas e go dey easy for am to dey know wetin di people wey no support am dey plan. And even if I loss letta now, na who want complain?

“Di rabbit come tell am say, ‘but you dey always trowey money when you dey deliver letta, na who go dey pay for am! 

“Di king go make one price wey go make sure say I dey make gain well-well. Even sef if people stop to send lettas, dem go use tax money to pay for my loss. After small time no bodi go remember say I been get rival.” Grand Mama come look up come talk say, “DI END.”

Rose come talk say, “di thing wey dis story dey toy explain na say person fit always turn to authority whenever im get special problem.”

Little Davey come repeat say, “you fit always turn to authority when you get special problems. I go remember to dey do dat, Grand Mama.”

“No my son na di thing wey dey inside book bi dat, e go beta if you find your own solution.

“Grand Mama?”

“yes Dear.”

“Shey animals dey fit talk?”

“Na only birds dey fit talk. Dis one na just story.”

“Tell me another story.”

“How many story you want hear? No worry I go tell you another one tomorrow.”

Jonathan finish im food and thank di old man and im wife for taking care of am. As all of dem follow am reach outside to tell am bye-bye, di old man come say, “just dey think of us as your own Grand Papa and Mama any time wey you ever need something.”

Chapter 19: Bored for Digestion

Before Tona waka go, im ask for di direction to di town hall. Rose face change and she come place her hand on top Jonathan hand and say, “abeg Jona make you no tell anybody say we give you food bcos we no get permit.”

Jona come hala say, “What? You need permit to serve person food?” She come answer, “Yes O, for dis town and na problem for us if di authority people know say we serve food without permission.”

“Why dem dey give permit for serve food?”

“na to give guarantee say everibodi chop correct food.

Before, Before people wey dey dis town been dey buy food from shops wey dey street or for corner and even for buka or dem go buy food stuff for store and carry go cook for dem house. Den di council of Lords come talk say e no good make some people dey eat beta food when some people no dey eat good food. So dem come build political cafetaria where everibodi go dey eat beta-beta food for free.”

Di Grand Papa come add say, “no bi say di thing free like dat, di cost of di meal come even plenty pass before but no bodi dey pay on di spot. Na uncle Samta dey pay with our tax money. Since dem don pay for di food wey dey di political cafetaria many people come stop to private buka where dem go need to pay extra. As customer no plenty again price of food come go up for private buka. Na only some of dem fit survive bcos dem get rich – rich people as customers but most of dem stop di business.”

Jonathan come say, “na why anybody go pay for food wey dem go fit get for free for political cafeteria?” 

Rose come laugh and explain say, “bcos di political cafetaria pafuka – di food, di people wey dey cook, even di air wey dey di place – all na im spoil finish. Dem no dey ever pursue bad people wey dey cook. And good people wey dey cook no dey get reward bcos dibad people dey jealous dem. All di buildings don old and dey fall for sake of neglect. Dirty full everywhere and di food wey dem dey cook dey veri bad. And na oneBowrd wey dey incharge of Digestion na im dey talk wetin dem go cook.

Grand Pa come talk say, “na di worst part, bi dat dem try to please dem friends and bobodi ever dey satisfied if to say you dey here before you for see as dem dey fight over spaghetti and rice. For many years na only spaghetti and rice dem dey cook. Den some people come begin dey compaign for bread and potato, shey you remember?” im ask im wife, “when people wey like potato finally manage to put dem people for di board na di last time wey we hear of spaghetti and rice bi dat.

Davy come spoil im face and say, “Grand Ma I hate potato no bi small.”

“You beta begin like or else nutrient officers go catch you.” Jonathan come ask say, “which one bi nutrient officer?” Grand Pa come put one finger for mouth and say, “shuh, dose wey no gree chop food wey govt approve na dem nutrient officers dey catch. Dis officers dey monitor attendance of people wey come chop and dem go hunt di people wey no show-up. Dem go come carry people wey dem catch go one special prison where dem go feed dem by force.”

Davy come ask say, “na why we no fit just eat for house? Grand ma cooking na im bi di best.

Rose come rub Davy for head and say, “dem no dey allow dat my dear, some special people dey get permit to do dis but me and grand pa no fit dis type permit bcos we no get money and special things for our kitchen. Dem di Lords believe say dem care for oyu pass as me and grand pa care for you.”

Grand pa come say, “di funny thing bi say we still go work so dat we go fit pay tax for all dis. Dem tell us say na now we dey chop pass but na lie bcos most of us dey hungry and di food wey we dey chop no dey do beta work for our bodi. Di original plan to give beta nutrition to poor people don stop bcos dem di food no get nutrient.  Even sef some people no dey gree eat at all and dis people fit die from starvation. Di worse thing bi say hooligans dey come all di political cafeteria and nobody dey safe again.” 

As Rose see say Jonathan  face don spoil well-well she come talk say, “abeg e don do abi you want make fare kill am any time wey e go political cafeteria.” She turn face Jona and say, “just hold you Id Card when you want enter and everything go dey alright.”

Jona come say, “Grand Ma Rose I thank you well-well for your concern,” Im come dey wonder how di Id Card bi sef and whether im go fit get good if im no get Id-card im come ask say, “shey you no go mind if I take some exra slice of bread before I leave.”

“Why not if not, you fit take as mani as you like.” She go back inside di kitchen and come out with plenty bread wey she wrap inside napkin. She look left and right to see whether anybody dey look dem before she give am to Jona and say, “make you take care of dis, my son in-law na im dey help us bring some extra food, but no let di food police to….”

Jona come answer say, “I know, I go try my best say nobody see dis bread. Thank you for everything.” As Jona wave dem bye-bye im come begin waka go for street and im mind coole bcos im feel say im don get house for inside dis forbidding land.

Chapter 20 – Give Me Your Past or Your Future

Di trum hall dey for di road wey lead to di square. Jona been think say im fit pass short cut for di back of one place wey dem gather box and dirty-dirty things. Im hurry down di corner and try to forget say di road no too good after im don comot from di street wey dey bright but busy.

Suddenly, Jona fell say one hand hold am for throat and come put pistol forim ribs. Di thief man come say, “give me your past or your future.”

Jonathan wey deon begin piss for bodi come say, “na wetin you mean?”

Di thief come reply, “you no hear – I say your money or your life.” As im come take di pistol shook am well-well Jona no even need another explanation im put im hand for pocket and bring out im money wey im suffa for.

Jona come say, “abeg na ll dis I get make you pity me and give me half of am so I go fit pay di tax collection.” As im ake style hide di bread wey im collect from Grand

Di thief wey bi woman come release im hand small. Im no even fit see her face wey she take scarf cover.

She come laugh with oen kain voice, “if you go loose your money, e go beta make you give everything to me and none o di tax collector.”

As Jona place di money for her hand im ask say, “why now?”

Di thief come say, “if you give me your money den I go let you go free, but until you go die di tax collector go continue to collect your money, di thing wey you get from your past and im go come use am to control everything about your future. Im go collect all di money wey you go fet and we wey bi free thieves no go even collect reach am!”

Jona come surprise and ask say, “but shey di council of Lords no dey use di tax money take do beta for di people.?”

She come answer say, “Oh for sure some people bicome rich. But if to dey pay tax dey good but whey e bi say di tax collector no just dey tell people  of wetin dem go gain by paying tax and leave dem make dem pay form dier mind without force?”

Jonathan come think for some time and say, “may bi dis one go dey too hard and go waste time?”

Di thief come talk say, “correct, na dat bi my problem sef. We all dey save time and wahala with di sue of gun.” She turn Jona around with one of her hand and tie im hand together with one rope and push am fall for ground. She come use her handkerchief take tie amd for moth and say, ‘now di tax collector must to wait small.”

She sidon next to Jona wey dey try to free imself but im no fit. As di thief dey count di money she say,  “shey you know wetin politics na one kain yeye ritual. Most people think say e dey wrong to get big eyes, to tell lies, to steal or to kill. E no just dey right – unless dem fit get one politician to do di dirty thing for dem. Yes politicis dey allow everibodi, even di best people to dey get big eyes, to telllies, to steal and even to dey kill. And all of us still fit to feel like say na good thing.”

Jona come twist face and make some noise. Di thief come laugh and say, “so you golike to shout, enh?”

Jona shake im head and look her with water for eyes. She come say, “okay make I hear wetin you want talk, but make you no too shout.” She warn am and take her pistol take rub Jona for nose. “I fit make life tire you well-well” She come crawl for inside and comot di handkerchief from im mouth.

Jona stretch im jaw open and challenge her say, “but e dey wrong o dey steal!”

“Maybe but di important thing na to do am in a big way so dat nobody go notice say e dey bad.” “If you steal plenty no bodi goknow say e dey wrong , how?”

“For sure, small-small lies dey bad. Dem dey teach small-small pikin make dem no dey tall small-small pikin make dem no dey tell small-small lies. But di truth bi say big-big liars dey name street after demself. If you stealsmall money, dem fit lock you for di people zoo. But if you steal big-big money den you go fit put your name for big-big building. Na di same thing with killing.”

Jona come ask, “even killing sef?”

Di thief come reply, “na where you dey sef, if you kill one or two people dat fit make you serve some time for zoo. But if you kill some thousands den you go bicome hero or conqueror wey dem go dey sing to and celebrate dem dey encourage small pikin to follow di foot. Steps of big killes. If you do small thing people golaugh you and forget about you. But if you do big thing your name go enter school books.”

Jona come talk say, “di oldest story about robbery wey I fit remember na Robin Hood. Im na hero bcos im dey steal from rich people and give to di poor.”

She come ask say, “na which people gan-gan im dey rob?” “Na di sheriff wey dey Nothingham and dem im friends you see di sheriff and princ John tax everybody till dem enter poverty. Di authority dey take from both rich and poor. So Robin dey tru to return di loot to di poor people.

Di thief come laugh, “dat Robin no bi thief. How yougo fit to steal from thief?” she frown her face come think for some time, “I don get one good idea, e bi like say I go pay Tweed a visit.”

Quick-quick  she cover Jona mouth again and disappear enter town.

Jona lie down for ground im no fit do anything. Im think about di young policeman wey im meet di day before today. Where dis guy come dey now wey im need am pass? And na how dis thief take get gun?

As Jona dey think of to go back to di carnivalto get dimoney again im vex well-well Imcome begin struggle and to dey use im leg dey kick di air. One of di rope wound am for im skin and Jona come relax small to think of im condition. Im come think and say, “I noknow how e good make person hand dey free – until now”

Chapter 21 -  Di Govt. Bazaar

Life tire Jona, imcome lie down for grown with out moving. Mices come show from where im been don go search for food for inside dustbin. As im dey try to smell di bread wey dey for inside Jona pocket na im a hear one laid noise from far, quick-quick im don go dodge for corner.

One big brown cow come come di side wey Jona lie down put, “Di cow shout, “Mooo-o-o,” One bell dey for im nect dey ring as e dey more go No do-no do, another cow appear for di end of di corner, one man wey cary stick dey follow am for back. “make una come back for here, before I break una head,” na wetin comot from di man mouth bi dat.

As Jona see im try all im best to use im shoulder take fall one box wey dey im side. Di old man look di corner wey noise from dey come and ask, “na who dey dier?” As im see say dem tie Jona up and cover im mouth, im hurry go to meet am and comot di handky from im mouth.

Jonathan come see chance to brethe well “dem don thief my money, abeg help me loose dis rope!” Di old man comot knife from im pocket and cut di ropes. Jonathan come rub im hand wey don already get wound and say, “thank you sir”, and come begin narrate all wetin happen to di man.

Di man (farmer) come shake im head and say, “Eya, now adays you need to dey watch everybody with open eyes. I for no come town today if no bi say dem tell me say I go fit to get help from di govt.”

“Jona come ask say, “shey you think say di govt go fit help me to recover my money."

"No bi lije dat , but maybi you go get luck pass mi for di Bazaar wey government dey do, "di old shepherd face don squeeze well-well , na tear-tear clothe im wear and im boot na raw-leather. Jona mind come down because di man dey talk cool -cool and im talk dey straight.

Jona come ask , " na wetin bi di Bazaar of Govern ment ? Shey na where dem dey go sell cow ?"

Di old man frown im face and look di face of im two animals ,"na wetin i come to find out bi dat , when i reach for dier i see different - different things , Di building of di place fine pass bank and dey bigger dan anything wey i don ever see before for inside di place plenty people dey sell orisirisi type of government wey go handle di people matter."

Jona come say, "enh -enh !, na which type of government dem dey try to sell ?"

"Di man scratch im neck wey don burn and say ,one of dem dis people wey say im bi ‘socialist’ tell me say im type of government go make dem take one of my cow and give to my neighbour.I no even put ear for wetin im dey talk because i no need any help wey go make me give out one of my cow to another person."

"Den one other man say im bi ‘communist’, im wear one shirt wey red well -well. Im shop na next to di first seller own. dis man always dey show im 32 teeth and dey continue to dey shake me for hand. Di man look like nice person until im tell me say problem no go dey because na everibodi go get all di cows together and i go fit get milk when im feel say i need am. Den dis man come say i must follow am sing im party song.

Jona come say , "dat song shey im dey interesting ?"

"I no even get too much time for di man after wetin im talk i believe say im want try to get most of di beta things for imself. I come begin waka for inside di big hall , na den i jam one man wey say im na "fascist."Im put on black and black like person wey dey go burial ceremony." Di old man come hold break for im story so im go fit pursue one of im cow wey don bigin dey put mouth for dust bin.

"Dat fascist man sef get sweet talk for mouth like di other guys dem. Im say e go take di two of my cows and go dey sell some di milk to me. Na im i say , <wetin? i go dey pay money for my own cow milk ?! " Den im threaten me say im go shoot me if i no salute im flag immediately for where i stand."

Jona come say,"dat na wah o! i go fit bet say after dat you no waste time b/4 you comot for dier."

"b/4 I go git move my leg, one man wey say im na 'progressive' man rush come meet me and offer me another deal,Im tell me say im go pay me to shoot one of my cows so dat di supply of cows go reduce.Im say im go milk di other one and throwey some of di ,ilk for gutter.And after dat im go buy remain for a very high price.Now tell me na which kain craze person go do dat kain thing?"

Jona. come shake im head and say,"di thing bi one kain o! shey you choose any one of dem dis govt?'

di shepered  man come hala say,"over my dead bodi, Na wetin dem dey take dem do? Instead wey I go carry my cows dem go for di country market.I go sell one of dem and buy man cow."

Chapter    22 : Di oldest profession for world

Di story of di old shepered man make Jona, surprise no bi small di govt. Bazar sound like something wey go dey very wnderful, so im decide to go see whether anybody go fit help am get im money back.

Di old man come say, "yu no go fit pare to lead im cowse go. "E de for inside di palance, wey bi di thing wey bi say na im big pass for all di whole square. you go follow di main gate wey get two giant windows for im two sides. Di window wey dey for right hand side na where people dey line up to pay dem tax, di one wey dey for left na where people dey line up to take from tax money."

Jona come joke say, "i go fit guess which of di line go popular pass." "Dat na for sure now Everi month, one line dey short put and di other one dey long put and when last-last oen lin edisappear di other one go disappear too."

All di street dey lead to di town square and one correct palance dey for di square. Di word wey dem carve put for di entrance dey read, "PALACE OF LORDS." Mices, wey im tail tanda for up, been follow Jona. For back until im come start to climb di big-big step wey lead enter di building. Di cat come stretch im body and chill down bcos na di place wey e fit reach bi dat.

Jona run climb di steps until im stand for di front of di entrance. One hall wey e bi say di ceiling go up well-well and wey fine no bi small dey for im front. Just like di old man describe am, for inside di hall na many stops dem line wey get different-different banners and flags people tanda for di front of dem dis hops and dey call and give something wey dem print for paper to every body wey dey pass. One big door wey den take bronze do day for one far corner for inside di hall. For di sides of di door dem put statue wey dem use marble take do and different-different fine things. Jona - begin waka for inside di hall, with di hope say im go fit di people wey dey sell govt. Im never waka for before one woman wey wear gold bangles for hand and big-big ear-rings come met am.

She ask am, "shey. you go like to know your future?" Jona  shock as im dey look dis woman wey wear colour - colour head tie and big-big jewelry. Quick-quick im check im pocket although say im no gt anything more to lose.

Di woman come continue with foce, "i get di gift to see tomorrow. May be you go like to see tomorrow so dat you go fit cool down your fears about di future?"

Jona come dress back small and ask, "shey true-true you go fit see di future?" As im see dis woman im suspect am of wayo.

Di woman come answer with confidence, “I go study di signs and den I declare and professy any thing wey I see to bi di truth. True-true dis na di oldest profession for world.”

Jona surprise for wetin di woman talk im come ask say, “shey you bi fortune teller? Shey you dey use crystal ball or tea leaves or….”

Di woman come change her face small and answer, “shey Beelzebub? Lai-lai, I don get beta-beta modern instruments Nowadays na map and calculation I dey se.” she come bow down well-well and say, “na me bid I economist wey dey at your service.”

“I dey very impressed mi E-con-o-mist,” im talk am slow-slow and im roll di last word for tongue like say na chewing gum, come say, “I dey very sorri, dem just steal my money and I no get any money to pay you.”

Di woman come vex and turn to go look for other beta people. Jona come beg am say, “abeg ma shey you go fit tell me one thing even though say I no get anything to take pay you?” 

Di woman come say, “may be”

“Na which time people dey take come meet you for advice?”

Di woman come look around to see whether anybody dey put ear for wetin dem dey talk. Before she come take small voice answer say, “bcos you no get money to pay me, I go reveal one secrete to you people dey come only when dem need to get assurance about di future. Whether di thing wey I forecast dey clear or e no too dey clear – but especially when e no dey too clear – bcos people dey feel better when dem dey hold on to another person prediction.”

Jona come astill ask say, “and na who dey pay for your predictions?”

She come answer am proud. proud say, "My best customer na di concil of lords.dem dey pay me yafun yafun- of course na with other ppl money dem dey take pay den dem go use my predictions  for dem speech with di people to take to take exolain to di ppl why dem go need to take collect more money to use prepare for di future wey no too dey clear.Dis they dey work out well.Well for both me and di concil of Lords dem."

Jonathan come answer say," dat na big reponsibilityt o! Na howaccurate dem your predictions be?" 

Di Economist laugh come answer say,"you go day surptise say na very small number of ppl dey ask me dat question" she pause come look Jona well well for in eyes. " To be very truthful to you,if you throw coins up to use get prediction.Di prediction wey you go get go better pass di one wey I go give you.To throw coin up na easy thing wey anybody fit to do but no bodi dey like to do am b'cos im no dey favour dem E no go fit make fear fear people to happy,e no go ever make me to b'come rich man and e no go fit make dem di Lords to get plenty power so you sef fit see e dey important make I dey impressive and hard-hard forecast wey go sweet dem or dem go go look for another person wey g do am "

Jona. come think b/f im say,"Hmm, truw .true na di oldest profession for world bi dat?

Chapter 23:          Stopping Production.

"Na dis place gan gan bi di place wey all di powerful people dey." Jona. talk like dis and begin look with im mouth open at all di marble statue and fine.fine paintings.Im come say,"na why dem spend  too much money to build dis place?" 

 One big bronze door dey wide open & Jona.fit see one hall wey bi say na people full inside .Jona. no let anybody see am as im dey enter di hall,im come stand for back and im fit see one stage for di center of di place. some men and women wey dey make noise surround di stage and dem dey wave dem hands.One man wey dey different from di rest of dem and wey wear costly suit dey smoke one fat cigar for where im stand for di front od di remaining people Im use hand wey im take hold cigar to give signal to one of di people wey di crowd for im front.

Jona. go front small to fit hear wetin dem dey talk.One man wey dey wve  one biro for one hand and paper for di other hand dey shout,"your honour, sir! shey na dem no go dey make shoes again?"

Lord Ponzi come talk slow.slow like say im dey wake and at di same time dey sleep,im nod im head and say,Ah-h-h,yes,na true." 

Di man come ask again,as im deyu write on top im paper," shey dis no bi something wey never happen b/4 for dis  land?"

di high lord come nod im head slow.slow and say," uh. yes dis na  new thing  for here.....'

One  woman wey stand for di right side of di first questioner interrupt am b/4 im finish."Shey dis na di first tim for di history of dis land wey dem go pay shoe maker so dem na go dey produce?"

Ponzi come say," shey you go say dis programme go help to make di prices for shoes,boots,sandals and so on to go up?

"Uh,yes,well-shey you go fit repeat your question?"

Another person come shout say,"shey e go raise di price of shoe?" 

"E go raise di salary of shoe makers", di Lord answer and nod im head like Agama Lizard."we must to do everything wey fit do to see say dem di people wey dey make shoe enjoy life well-well?

Jonathan come think of Davy & in mama. "E go dey veri-veri hard for dem to buy shoe from now on!"

Den one other reporter, wey bi like say in kneel down and wey people no go fit easily see bcos im dey for di inside-inside of di veri biz crowd, come hala say, "shey you go fit tell us wetin you plan to do for us by di next year.?"

Ponzi come ask like person wey carry water for mouth say "uh, hmm na wetin you talk.?"

Di reporter wey don loose patience come ask say," i mean say na wetin you don programme or plan for us in di next year.?"

Di Lord come pause so im go fit smoke small from im big cigar before im answer say," ofcourse, uh huh. Ahem. Well i believe say e go beta- make I use di chance of dis special press conference-to announce to all of una say by next year we dey plan to dey pay everi bodi wey dey dis our great land of currumpo and tell dem make dem stop to dey work and produce anything again."

All do audience just breath,with surprise,at once.

"Everibodi? no bi say you dey joke with us ? Na wah o ! e go cost veri-veri maney money o. But shey dis kain idea go fit work ?"

Lord ponzi come talk say "work ?"As im shake imbody and wake up from im slumber.

"shey e go stop people from producing again ?"

Im come yawn and answer say, "for sure,we don get dis big project for our agency for mani years and we never fit produce anything."

For dat veri moment somebodi come stand for di side of di High Lord Ponzi and announce di end of di conference di group of reporters why dey all around di stage come disappear leave di small crowd wey been sidon for inside hall. Jona. eyes come open well-well, two times di normal size, when im notice something wey dey wonderful and unbelievable. Di stature of Ponzi don dey gradually begin dey bend as if somebodi don comot di string wey dem bi use make am stand erect before. Dem come bigin dey dim di light as some people escort Ponzi comot from on top stage to one room wey dey for back and na so so smoke dey comot from di window of di room.

Chapter 24: 
Di Applausometer

One light wey draw circle for ground come begin to dey shine alone antopof di empty stage and di spectators come begin to dey murmur.  Somebodi come begin dey clap in hands together and everybody come join.  Everiwhere just dey bubble bcos of di sound wey dem dey bring from di clapping of hands.  At last, one orobo man wey im hair nah pure black come jump enter di stage.  Im wear one suir wey dem use gold colour take decorate and im also dey smiule one kain yeye smile wey Jona.  Nev er see before.  Di man dey bounce front and back as in dey salute di crowd wey don already dey bubble.

“Una welcome, una welcome! Na me bi Showman Philrand I dey veri happy say I get wonderful people around for today show. ‘you dey dier! And na correct show we get for you, sef.  Later we go dey talk to – you don guess am – na di candidate!’ some women wey wear skimpy-skampy clothe for di two side of di stage begin to dey wave dem hands and bodi anyhow and di whole crow come begin clap dier heads like say tomorrow no dey. “Una thank you, thank you, thank you veri veri much.

First of all, I get one veri-veri-veri special and beta thing for una.  Di chairperson of di Corrumpo Election C omission dey for here and im go explain to us all di new-new changes wey dem plan to use to beta di election process.  And na we all don dey hear of dis before.  Today we go hear an from di best person wey fit explain am.  As in talk like dis, in come spread in ahdn and shout. “ a beg make all of una help me welcome Doctor Julia Pavlov!”.

Di people wey day help ontop stage and di crowd come start to clap like ma dpeople as dem dey whistle and bubble.  Showman phil come shake Dr. Pavlov hand and make signal to di audience to keep silent.  “Well Dr. Pavloc im bi like say man people dey always like to come anywhere wey you want go just to hear you talk.”.

She come say, thank you,.  Phil.”  Dr. Pavlov wear thick-thick spectacles, one gray suit and her face bi like person wey no get anything to fear.   “I go say di rate wey people take dey. applaud me na 5.3.”

Di stage host come say, “hey, hey I no too understand di thing wey you mean”.  Di people wey dey assist on top stage flash one signal to di audiena and all of dem burst laugh for small time.  “Na wetin you mena by say di rate of applaud na  5.3.

Dr. Pavlov come say, “well, I get one official applausometer for here.  I dey always carry one go anywhere wey I dey go.  Na im I dey use know hoe must happiness wey any crowd of people dey show me.”    “Dat one dey incredible O! abi country people no bi so?” Dem, direct di crow again to calp well-well.  Dr. Palvov come continue to talk as sonn as di noise reduce, “dat one na about 2.6”.

Di host come say, “unbelieveable! Na wetin you go use di Applausometer do? Shey you go use am for di next election?”  “Dat’s right, phil.  We wen dey work for corrumpo election commission don decide say to day count vote no dey too good.  No bi numbers dey important, but na good behaviour, richness and rights.  We come also feel say as people take dey applaud and support set too go count.”

Dr Pavlov cone shout say, “dat’s incredible!’ everibodi come begin applause again.  Dr. Pavlov come act like say im no dey concerned and say, “4.3” “Doctor na how you go take do dis thing?”

She raise her thick-thick eyebrows and smile her first smile since she come.  “Dis go bi di first year wey we go use di applausometer for di election.  Instead wey we go give out ballot paper, voters go just stand and clap when one light go show for next to di name of di candidatge wey dem like.”

“Na wetin dem di candidates think about dis una new election style?” Phil ask di Dr.

“Oh dem love am. Phil.  E b iu like say dem dey prepaqre dier supporters for dis change of style.  Dem spend many to promise say dem go spend other people on top dier supporters and dis promises always dey make di house bubble.”

“Well, thank you veri much for coming to our show today and for showing us some other time.  Abi you no go come?  Ladies and gentlemen a beg make una put una hand together for Dr. Julia Pavlov!”

When di people come stop to calp, di host come spead im hnad again to di back of di stage and say, “now for di thing wey all of una don dey wait for.  Yes, dis man wey dey veri busy bcos of Im campaign wey in dey do still find time to join us-dis na Joe candidate! Abeg make una clap!”

Joe candidate come begin run for on top stage like say in dey do 400 meters men’s single for olypics as in spread in hands wide.  Di candidate wear one plain suit wey get white and black line on top Jonathan come look di man and think say di man get di blackest hair and whitest teeth wey don ever climb on top stage under spot light.  “Thank you, Phil.  Dis true-true na great time for me to dey here with all of dis fine-fine people.”

“Now Joe all you need to tell us na di story wey dey di back of di big story.  Everuone dey surprise as you take hit headlines with di hottest news for dis our land for over ten years.  So na wetin bi your secrete?”

“You mean straight to di point, abi, Phil? Na wetin I like about you and your show bi dat! You see, I dey surpise for di high cost of political campaign for dis out land of recent.  So I come decide to do something about am.  I strongly believe say di voters of dis our great land deserve beta bargain price for most of disame.  Na den I start di Generic Party.”

“Di Generic Party! Dat na good idea! And ven sef you change you own name, abi no bi so?”

“Dat’s right Phil.  If I use my real name, Elihu root, I no go fit bicome di people tru candidate.  You have to hide your roots…”  Di unexpected statement make everibodi laugh, including, phil and Joe.  “But seriously Phil;, Joe continue to talk, “Person need to get broad appeal, if you want male people trust you”.

“Joe, na wetin you come dey do to make peple know more about you?”  “Di generic party go soon put black and white glyers, buttons, and posters for everywhere.  We dey hope say we go fit reduce di hudget for campaign by half di cost with our own ideas”.  Showman Phil come interrupt am and ask say, ‘but shey you get say for di , matter?”

“Yes ke, just like everi other party”, Joe talk dis as im put im hand for pocket and rbing out some papers.  “See na owe white paper about criminal things and na our white paper about poverty bi dis.”

Phil eyes open as im look dem di paper and hala, “but Joe, nothing dem write on top dem dis paper now”, dem di paper na simple white plain sheet.  “Phil shey you no fit see say na di finest thing about am bi dat?   Why we go waste time to dey promise everything to everibodi?  Why you no allow dem  di voters to fill in paper for demself?  Aqll dem di promises and performance go bi like before-di only thing wey different bi say we go save di cost of printing.”

“Dat one dey v eri sensible O! while everi other people dey talk of how to reduce campaingn cost, you don already dey do something about am.  Well our time don nearly up.  Shey you go fit summarise everything wey your party dey about for us?”.  

“For sure! Our party don spread reach everi corner for disland.  Our motto for Generic Party na, “we believe wetin you believe!”.

“Thank you veri much, Joe.  Ladies and gentlement, a beg make una put unna hand together and give big-big applause to di greatest campaigner for our land.  Joe candidate!”.

CHAPTER 25:  DI TRUE BELIEVER

As di applause come begin die down, Joe candidate just tandra like iroko tree.  Im ready to continue di show, show man Phil come tap am for hand and direct an toward di place wey im go take go out of di place.  Joe just dey smile and im no gree move.  So Phil come raise im hand to silent dem di people wy come to look fo di show.  Joe come talk say.  “I get somebody wey I go like make unna meet.”

“For sure, Joe, Yes, but we no get plenty time”.  “E go take only one minute.  I have to tell una of one of our generic voters – infact our number one generic voter.”  Joe turn to im side and signal to somebody wey tanda for back of di stage.  But no bodi show up and Joe come continue to dye make gentle-gentle signal, like say in dey beg person wey dey shy to come softly-softly come out.

Phil, quick-quick, run go to welcome dis small woman figure and draw am go front.  Phil come try to dey livbely and say, “laided and gentlemen”. But di woman still dey shy, “shey we no happy as we get dis bonus today:  And na who we come get here today?”

Di old woman wey wear one simple black and white clothe, make joe bi like caricature.  Her face just dey white like chalk and person no go fit know whether she dey happy or dey vex.  She comb her salt and papper gray hair neat-neat go for back and she hoild one small white and black bag tight like say di thing contain all her treasures wey she value well-well.

When she reach where joe tanda, Im begin to talk gentle-gentle.  “As you know, Phil, di voting record of dis our land no dey too good for many-many years, but dat one no fit to discourage our important visitor, phoebe.  Phoebe happen to bi di person wey don break di record of voting for dis our land of corrumpo!”

Phil surprise gan and im eyes come open well-well.  “Oh I know about you! I don hear mani-mani things about you, ma.  Dis na no other person dan di reigning voter of all time:  Di person wey hold di record of voting; di champion of all di people wey dey elect and give power to government officials.  Ladies and gentlemen, na true-true say we dey blessed with di presence of no other person dan, Phoebe Simon!”

Again di crowd of people don already dey vamoose through di back door.  Other people dey yawn up and down like hungry lion.

Showman Phil come say, “Phoebe, I get one question for you wey I sure say e dey everibodi mind.” Im come hold on small, di hall come coole like cemetery.  Im come raise im voice up so dat everibodi go fit hear am and ask, “ma why you day always make sure say you cote for everi election since wen you don reach di voting age?”

With one kind look wey bi like innocent person own, Phoebe come reply with soft and sweet voice, “well sire na my duty to vote – di concil people dwm tell me so.  Dem say e no matter who I vote for, as long as I vote.  So I go dey vote.  I don dey vote for all di election since wey I reach voting age and dat na fifty years age today.”

Phile come reply say, na wah O! fifty years! Country people shey dat one no dey incredible?”  Again di audience people begin to dey clap.  “But make I ask you wey bi di greatest voter dis question.  Phoebe e get one adage say “di smaller of two evil things still dey evil.’  Now answer me true-true Miss Simon, shey you go still vote even when you no like any of sem dem candidates?”

“Na all di time, Sie, My papa been tell me one time say if I no vite den I not go get right to complain about di people wey dem elect.  Si I go vote to fit protect my right to complain.”  “Country people, how una see dat one! Now Miss Simon tell me di truth, shey you believe all di things wey Joe promise to do? “Yes of course, I believe.  I dey always believe.  If I no believe, na why I come vote for am?” 

 “Shey you know all di things wey expert opinion givers dey talk about you?  Dem say you b I di last true.  Believer wey dey for corrumpo?”

“Yes Sir! I don hear about dem”, Phoebe talk too softly wey bi say people find am hard to hear di thing she dey talk.  “I believe dose people sef.  I believe you and I ven believe everibodi”.

Phil come turn to di crowd, put in hand for im chest and ask say, Ladies and gentlemen shey una don ever hear anything wey dey so soft and gentle.  Shey e no dey wonderful say we still fit see innocent persoin for dis our yeye land wey bi say na way O people full am”.  Den turning to Im guest Im ask say, “and Phoebe Simon, Shey any of your representative ever fail you?”.

Phoebe Simon come answer say, “Oh for sure.  Im dey always fail.  Time and time again.  Im don vex me so mani times.  But I still dey stand by my representative, no matter wetin.”  She seize Joe for ahnd and press and tight-tight for Im bodi.  “And na for ever! Go continue to stand by am, I no fit imagine life without Joe and all my ex-representative before am!”.

Den somebody from inside di audience come hala say, “why you still dey believe after so much failure?”.  She look Joe with pain for face and reply, “I believe say Im heart dey good.  Im mean to do good things.  I believe say Im fit change – I fit to help am to change I believe say Im care for me true-true from Im belle.  In just never understand me.”

Di audience surprise and dem come say, Euh-euh!”  “Country people dis thing dey make tears gathers for my eyes.  But, Phoebe, dis na tears of pity as much as na tears of joy.  Some membersof your family don try to make you join Anonym,ous voters.”

She come answer say, “Oh no! Sir! Anonymous voters na for people wey ger problem.  She you think say I get any problem?” 

 “Phoebe, some expert people dey talk say voters  wey dem mis handle anyhow dey still dey always return to dier representative no matter how much dem dey suffer.”  She come look up to Joe face with trust for mind and ask, “shey I get any problem, Joe?” I no think so sha.”  As she say Im dey snile, she come happy and say, “I go always satnd by my representative.”

Some bodi ring one bell for di back of di stage to alert phil say dier time don up.  Phil come shout for everybody to hear, “na where we go dey without true believers like Phoebe Simon? Well, Ladies and gentlement, na all di time wey we get bi dat.  Thank you veri much for joining us.  Abeg make we show Phoebe Simon and Joe Candidate how much we love dem!”  Di crowd come begin dey happy and shout because di real show don what start.

CHAPTER 26  :   ACCORDING TO WETIN DEM NEED

Big sound dey come from trumpet and one big drum.  As di crowd hear di sound dem keep quiet.  Showman Phil com raise up in hands to di audience, “all di papa & mama wey dey out for dier don wait reach.  Na our final show bio dis.  Na di graduation Game!”.

Fine-fine music come full all di whole hall and nodo-no-do dem open side doors for di place,  Some students wey wear grauduation cap and long black gowns come march in through dis doors Di crowd start to dey clap again and dey make some noise like dog.

Jonathan come whisper to one woman wey stand next to am, “na wetin bi di graduation game?”.  She turn her head small to Jonathan side and answer, “dis na competition among di small-small children of our council schools.”  She hold on small to listen to di announcement and den continue to dey talk on-top of disnoise very dey di place, ‘Dis na di crawn of anybody schooling.  Until now di purpose of schooling na to demonstrate di  importance of hardwork and serious performance as person dey try to acquire knowledge.  But tonight we go honor di students wey dey on top of di other students for dem success for di competition and di things wey dem achieve.  But di most important price, wey dem never still give out, na di trophy wey dem go use to do bye-bye to di winner of di Graduation Game.”

As Jonathan dey look di stage Im see person wey look like somebody wey Im sabi.  “Na who bi dat person wey dey salute dem di student as dem dey go forward?”

“Why you dey act like JJC, dat na Lady Bess Tweed.  Shey you no dey see her inside newspaper? Na she bi di special guest wey go talk to us tonight.  As she bi member of di council of Lords and di queen of politicians, na she bi di guest of honour, as usual.  And she love to day appear for public well-well.  At di same time, na her profession na Im bi di one wey people dey fear well-well and wey dem no dey respect at all at all for dis our land.  So na she fit di Graduation Game pass.”

Jonathan come ask say, “na how dem dey take play di Graduation Game sef?” .  Di woman come near Jonathan ear well-well as she explain say, “di  game na like dis, Lady Tweed go render one of her political speech wey dem don already prepare.  Dem di student go come begin to dey write down everything wey dey different from wet in dem teach dem for school.  Di person wey e bi say na im own plenty pass na im bi di winner of di Trophy wey everi bodi want.  Shhhh, lady Tweed don start her speech.  Make you listen.”.

“… Yes, we don learn about di good-good things about freedom”, Lady Tweed shout.  “We know how freedom and personal responsibility dey take lead to maturity and growth.  Una sef see say na so di situation of dis Ogbongie land bi.  Through out history people dey always dey look lor Liberty.  E dey veri wonderful say now we dey live inside free land.

Di woman point to di students wey dey Lady Tweed back for di back of di stage.  “see how dem dey write like say tomorrow no dey.  Oh! Na so many points deny for dem to write!”.  Jonathan come ask say, “Shey Lady Tweed talk wetin dey different from wetin dem teach den for school?”

Di woman come say, “Freedom? Nonsense, school na compulsory.  Dem dey force small-small children to go and force everibodi to pay for am.  Now make you keep shut!”

“… and we dey lucky say we get di finest schools wey person fit thank of, most especially as we dey face hardtimes wey bi say our best economist don forecast.”  Lady Tweed talk dis one with high tone.  “ Our teachers na good example of how to behave for our students, and dem dey shine di path wey go lead us to democracy and prosperity with di light of truth and knowledge…”

Di woman wey stand next to Jonathan grab am for im shirt hand with happiness.  She tell am say, “na my daughter bi di number three student from di right for di second row.  Shje dey write; I sure say she don get all dose points.”  Jonathan come ask sau, “I no understand, na which points you dey talk of?”

“Finest schools? E no dey possible to compare something when another choice no dey.  Lady Tweed send her own children insecrete to di country side for private lesson, but di authority force our own children to di nearest council school shey she say Model teachers?  Ha! Our students must sidon quiest and take orders for twelve whole years.  At di end dem go get grades for letter and paper.  If one teachers get paper grade instead of paycheck, im go call am slavery and go on strike! “dem no shine any way to democracy sam-sam! Instead na autocracy dem dey practice for class.”

Lady Tweed coime bow her head like humble person and say, “… now you don reach dis most important place for your life.  All of us know say we bi just one person compared to ev eri other people.  We know say to dey compete with each other and to dey greedy and struggle to reach di top no dey proper for our world today.  For us di most beta thing for us na sacrifice.  Sacrifice for other people need, to di booku people wey no too get luck for life…”

Di woman dey very happy and she almost make too much noise, “see dose students dey write! Dis na plenty. Plenty different things from wetin dem know! ‘good good people’?  “sacrifice’? for school dem always dey teach dem to bi di best, to bi dem own personal best.

And even Tweed herself, na she dey tell dem pass and demand di best from dem.  She don succeed to get her way into leadership by ev ery cunning trick wey person fit think of this students dem know say dem no get to dis stage today by sacrificing dem grades to other lazy students around dem.”

Jonathan just no fit understand wetin dey happen, “you mean say dem dey tell di student to try to bi di best for school.  And yet when dem dey graduates, Lady Tweed go tell dem to sacrifice dem self for other people?

“Na now you understand”, di woman reply am - “Lady Tweed dey preach different world to graduates.  Dem go dey collect from everibodi according to wetin in fit do and give to everibodi according to wetin dem need.  Na dier future bi dat.”

Jonathan come ask say, “shey dis people no fit try to day say di same thing and teach di student di same thing before and after graduation?”  Di woman answer say, “dem di authority people don dey work dat one.  Di school dem dey use old.  Fashion tradition wey dey award high-high grades fro di best performance.  Next year dem dey plan to change di way dem go dey grade students.  Dem dey plan how dem go dey entice and reward dem and prepare students for di new style.  Dem go dey give out grade on di basis of need instead of hardwork Di worst student go dey get A, and di best student go dey get F.  Dem, say di worst-worst student get more need of goo-good grades dan di best students.

Jonathan come shake im hand and repeat wetin di woman talk to make sure say im hear correct-correct, “di worst student go get A and di best student go get F.?”  She come nod her head and answer, “dat’s right.” 

“But na wetin go come happen to hardwork? Shey everibodi no go begin try to dey need-need and stop to work?”.  “Na wetin matter, according to Tweed, dis go bi one kind big thing say everibodi dey care for demself.  Dem di best student go leasrn di good thing about sacrifice and dem go teach di worst student how to dey mane people notice dem.  Dem don also advice school officials to begin use dis method to promote di teachers.”

Jonathan come ask say, “how dem di teachers like am?”  “some of dem like an and some hate am.  My daughter tell me say di  better teachers threaten to stop work if dem begin use dis method.  Unlike di students, dem di teachers still get some choice – for now.”

CHAPTER 27  :  WAGES OF SIN

Jonathan coma waka leave di crowd wey dey bubble for di hall of di palace and begin wakabout for di long corridor.  For di far-far corner, people sidon on top row of benches and dem chain all of dem for dier legs with heavy iron chain.  Shey dis people neg criminals wey dey wait for trial?  May be dem di officials for here go fit recover im money wey im loss to thiefman.  One door wey dey for di left side of one bench carry dis title, “Bureau of Hard Labor.”  Some men wey wear uniform tanda dey tory softly-softly for di end of di bench.  Dem no even notice di prisoners wey dey dier.  Dem di big chain wey dem use tie dem no go fit allow dem escaple lai-lai.

Jonathan come go meet one prisoner wey near am pass, one boy of about ten years wey no even resemble criminal at all-at all.  Jonathan come ask am say, “na why you dey here?”

Di boy look Jonathan for face and take caution to first look whether dem di guards dey look am before im answer say, “dem catch me dey work.”  Jonathan surpise well-well and im open im eyes wide and ask say, :which kind work go fit make you enter dis kind trouble?”.  “I dey arrange shelf for Jack’s General Merchandise Store”, di boy reply, im been want to talk more, but im come pause and look one man wey get g r ay-hair and sidon next to am.  Jack come say, “na me hire am”, di man no too old and im get deep voice.  Di merchant still dey wear one apron wey don stain and wey im been dey use for im work – di leg irons join me of im legs to di boy leg.  “Di small boy say im want to grow up and bi like im papa, wey bi manager for di factory warehouse.  You sef fit to say di thing wey happen na normal and natural thing.  When dem close fi factory, im papa no find am easy to ge another job.  So I come feel say if I give im pikin work go help di family.  I no go lie say me sef go benefit small.  Dem di big-big stores dey try to drive me comot from business and I need some cheap help.  But now everi thing don over.” I m face come change back to person wey don tire for life own.  Di small boy come add say. “For school dem no dey pay me to read and to do arithmetic.  But Jack day pay me.  Na me dey help am handle all im books wey in dey use do business – and Jack come promise me say if I do well, im go give me better post.  So I come begin to dey read trade journals and notices.  And I even tru to meet with people, no bi just any how person from school.  Jack come promote me and I help my papa to pay im sent – I even make enough money to buy one bicycle.  If to say I no collect any pay, dem for praise me for say I volunteer to work.  But dem pay me and now authority people don arrest me”, as im dey look ground dey talk in voice come begin dey reduce small-small, “and now I go go back to begin to pretend again.”

“My son, to dey pretend no dey too bad O! when you consider di alternative”, one hefty man very carry basket of white fruit come talk dis.  Di man wear chain for leg wey join di other leg of di boy.  “E dey hard for people to survive, No time wey I been like to dey work for another person.  At last, I been think say don make am with my flower truck.  I dey do well be selling different – different type of flower for di town square.  People like my flowers well-well 0 na di customers I mean O.  But dem di shopkeepers dem no too like di competition.  Dem make di council of Lords dem to make street hawking bicome criminal thing.  Na wetin dem call me bi dat.  Street hawker! Yes, because I no fit afford to pay for shop.  Or else I for bi “Shopkeeper” or even ‘merchant’ sef”  jack I no mean any offense but my type of selling don dey long before your shop.  Anyway, dem call me nuisance, say I dey make di square dey dirty, and now dem doin make me outlaw! Shey you fir think of me and my flower like dat?  At least I dey live by my own money and no bi by charity.”

Jack come answer, “but na right on top of di side walks dem.  You no suppose to dey dier, you suppose leave dem for my customers.”.

 “Your customers? Jack, na you get di customers ? Yes, for sure I dey on top council property.  E suppose to bilong to everibodi, but no bi so, abi Jack?  But true-true e bilong to di people wey dem di Lords dem favouir.”

Jack come say, “but you no dey pay di heavy-heavy property tax wey we dey pas as shopkeepers!”.  “So na who we go blame for dat? I know say no bi me, sam-sam ! di street hawker answer back harsh-harsh.  Jonathan come use question interrupt dem to cool di tension down, “So dem arrest you on di spot?”.  “Oh dem first give me small warning.  But I no even care to dance to dem tune.  Na who dem even think say dem bi, shey dem bi my masters?  I dey try to work for myself, no bi some yeye oga.  Anyway dis zoo dey okan sef.  I no even need to work and I dey get three square meal everyday and one room at di expense of  dem di shopkeeper.  You no go even believe, di warder think say im dey do favour for me.  Im say im go try to change me so I go fit make contribution to our society.  Im dey talk of tax and not flowers.”  Di small boy come bigin fear, “shey you think say dem go send me too go for zoo?”

“Di flower seller come say, “small boy no worry yourself.  If dem send you dier you go learn one practical trade.”  Jonathan come turn face one group of women wey wear long garments and wey sidon for di next line. “na why una dey here?”

“we get one small fishing boat.  Some official stop me as I try to carry some heavy crates for down for di dock”, one woman wey get rugged face talk like dis and she get sharp blue eyes.  “Im tell me say I don go against safety rules.”  She signal her other companion she add say, “di regulations suppose to protect us from abuse for working place.  Dem di official close our work place down two times but we sneak enter back to di docks to make things ready for di coming season.  Dem catch us again and dis time dem say dem go protect us well-well for behing bars.”

Di woman come think out say, “na wetin  dem go do for my son now?  Im na only three years and im dey weight pass doise crates wey I dey carry.  Nobodi dey complain when I dey carry am around!”.  She try to fight back her tears and add say, “now dem go ned to find another person to carry am.”

One man wey in bear-bear full and nearly hide Im face come say, “to find another person no too dey eary”, as im elbow di small boy wey dey im side im say, “George don dey work part-time for me for two years in a row, you fit call am my apprentice if you like.  Im dey help me clean my barber shop and make di customer ready for me.  When I try to teach am di work, we enter trouble, because Im no bi member of our union.”  Di man tire come throw im hands up.

Young George, with water for eyes come lament say, “for dis rate, and now with my court record, I no go over fit get my license.”

CHAPTER 28: NEW NEWCOMERS

One woman wey get funny looks come say, “you think say you get problem? Di woman no dey happy say dem tie am join people wey she consider as inferior people to her.  A s she nearly want cry, she use one fine lace handkerchief to her eyes and say, “when press people find out say, I madam ins, dey under arrest, my husband career go finish.  I no think say I dey do any wrong thing.  Na wetin you for do?”  As she embrace one man and women wey dem chain next to her she continue, “many years ago I get one big house, three children wey dey attend di best schools, and I come want go back to my career.  My neighbor too dey travel so I ask am to help me watch our for person wey go fit help me work for my house.  Im come givbe me high assurance of Jiyo and Shar wey im recommend for me.  So I come hire dis people immediately.  Shar dey do wonderful work for my garden and my carriage.  She fit fix anything for di house and dey go message well-well.”

“And Jiyo, na veri gentle person.  Im dey good to dey look after my children.  Im dey always dey around anytime wey I need am.  Im dey help me cook, clean my house, cut my children hair – Im dey fit do one thousand and one house work wey I  no fit do lai-lai.  My boys like in cookies like craze.  When I return back house I dey fit relax with my husband and play with di children.”

Jonathan come say, ‘dat na help wey everibodi go like to get, na wetin come go wrong?”  Everithing been dey fine at first.  Den my husband come get new appointment to dey head di Bureau of Good Will.  Im opponents dem come bigin to investigate our money and dem find out say we never pay di retirement tax or Jiyo and Shari.”  Jonathan come ask say, “why not?”

“Dem di tax day high, and my money wey I dey earn dey low, we no fit afford to pay at dat time.  And denn no even go allow dem to collect di retirement benefit anyway.”  Jiyo come speak up and say, “careful Jiyo.  Too much risk.”  Jiyo come speak up and say, “careful Jiyo.  Too much risk.”  Jiyo come brave up and reply im wife say,  “Madam help us.  We help am now”  Den to Madam ins im say, “Madam help us.  We help an now”  Den to Madam ins in say, “You save our lifes.  We come from di land of El-Saddamadore.  Very bad hunger and very bad war.  We no choice-leave, hunger or dem kill you so we come corrumpo.  If madam no help us, we die.”  Shar come talk with her gentle voice say, “this true, now sorry we give madam trouble.” 

Madam ins come breathe come down and say, “my husband go lose Im promotion to di Bureau of Goodwill and even sef may be in old job too.  Im been dey head di US first commission, wey dey promote national pride.  Im enemies go accuse am say Im na hypocrite.”

Jonathan come ask say, “hypocrite?”

“Yes Di Us first commission no dey allow new newcomers.”

Jonathan come repeat.  “new newcomers?  Na dem who bi di Old new comers?”

“Old new comers? na di rest of us bi dat”.  Madam ins answer am.  “Dis na land wey dey surrounded by water.  From time, all our ancestors come from another place as newcomers.  It is either dem dey run from oppression or dem dey try to make life beta.  But new newcomers na di people wey just arrive.  Di pullupeliladder law don ban dem.”

Jonathan swallow spit.  Im not fit date to think wetin go happen if di authority people discover say Im too na new new comers too im try to sound as if im just dey interested and ask say, “na why dem no want new new comers?

Di fisher woman interrupt and say, “New new comers dem dey allowed to come spend dem money for here and leave immediately.  Dis people na tourist or businessmen But dem di council of Lord dey worried about poor new newcomers, dis na di ones wey go remain.  Many of dem dey work harder, longer, cheaper, smarter or even for greater risk dan di local people.  Dem go do di hard works wey Madam ins herself no go like to touch”.

Jack come say, “make una hold on for just one minute.  Plenty-plenty legal complain dey against new newcomers.  New newcomers no dey always sabi to speak di language, di culture or di manners and customer of our land.  Infact I fancy dem courage-dem get plenty liver to fit risk dier lives to come here as strangers – but e dey take time for person to learn everything and no bi say plenty space dey.  E dey more difficult now dan when our ancestorsd first run connot from di lands wey dey far-far.”

Jonathan come bigin think about all di space wey im don see for corrumpo, all dem di forest wey people no live inside and dem di open fields.  Most people dey run from dem di wilderness and dem prefer di crowds and activity wey dey for city life.

Den Madam Ins answer Jack say, “my husband sef make dis same argument concerning new newcomer.  Im always dey talk say new newcomers must first of all learn our languare and customs before dem go allow dem to stay.  Dem must also get money, skills, must dey fit provide for demself and sem must not occupy any space.  My husband na im draft di new law wey go identify and send di people wey no qualify back to dier countries, but one set back come day.  Di discription of illegal new newcomers come fit our children pass dem dis people wey get plenty talent like Jiyo and Shar.”

Two men wey wear uniform come run enter through di doors, two wicked black dog dey pull dem as dem dey lead di way.  Dem match directly go meet madam ins, wey dey panic because of di gods.  One of di men come signal to di guard to unlock her leg irons.  With one kind deep voice, im bigin read from one document,  “Dear Madam Ins, we wish to send …”  Im hold on small to show di letter di other man, Im whisper some and come bigin all over again.  “Dear Madam Ins, we wish to send to you our apology wey come from our heart for dis unfortunate misunderstanding.  Madam ins, make you rest your mind because dem dey treat dis  case well-well and dey handle am with care for di highest level.”

She come happy say she don free, quick-quick she follow her escort down di long hall without even to dare look back to see Jiyo and Share.  Di rest people come bigin dey look it waiting wey dey happen.  Once Madam Ins don comot from sight, di guards turn face Jiyo and Shar, unlock dem chain and seprate dem from di group and from each other.  As dem push dem rough-rough go one corner for di opposite direction, di guards shout, make una vamoose, you idiots! Go back to di place wey unna from come!” 

Shar come bigin bey say, “We no harm! We die!

Di guard come say, ‘dat one no bi my own doing.”

Di fisherwoman wait until dem turn for di step wey dey for corner and di door close for dem back.  Den she say, “Yes na so.”  Jonathan come bigin shake as in dey think of di condition wey di husband and wife dey and maybe imself dey for di same condition.  Im come look and ack di woman, “So everibodi wey dem chain here because dem no gree allow dem to work?”

Di woman come point to one man wey bury im face for im hand for di next row and reply say, ‘Of you look an from dat angle, dat man na di only exception.  Di authority people force am to join army, im no gree – so dem chain an here with us.”

Jonathan no fit see fi dace of di young man well, but im still wonder say why di town elders go need somebody wey dey so young to dey fight for dem.  “na why dem force am to bicome soldier?”

Di fisherworman answer Jonathan say, “dem say na di only way to protect our free society bi dat.”  Her words ring bell for Jonathan ear join di noise of di orn chairs.

Jonathan come ask say, ‘protect from who now?”  Di woman come answer, “from dose wey go pus us in chains.”

CHAPTER 29 : TREAT OR TRICK

Plenty-plenty roomds just book like water for di hall wey dey for di Palace of Lords.  Jonathan bigin to dey smell jolli-jolli things as in dey waka for di corridor and enter into one big meeting hall where plenty old men and women tanda dey argue and dey shake dier hand in annoyance for one another.  Some hold di hands of di other people wey dey cry silently.

“Na wetin bi di matter”,  Jonathan ask, in notice one big basket wey dem put for di center of di hall.  E almost dey touch di ceiling, “Na why you dey so angry?”

Most of di old people dier no even answer am as dem continue to dey lament and complain to demself.  But one serious person stand up slow-slow and go meet Jonathan.  “Dat yeye proud Lordf”, im grumble, “im don do am again!  Im fool all of us!”

Jonathan come ask say, “na wetin im do?”  Di old man come say,  “many years ago, High Lord Ponzi tell us of one ogbonge plant to prevent anybody from hunger for old age.  Di thing sound good, abi no bi so?”.

Jonathan nod im head to agree.

“Yes I! Na wetin all of us think too bi dat.  Dem come make everibodi, except dat high and mighty carlo ponzi and im council, to dey donate loaves of bread into dis giant basket every week.  Dem call am di Security Trust Basker.  Dose wey reach sixty five years of age and wey don retire go come start to take bread from di Security Trust Basket.”

“So everibodi except Lord Ponzi and im council dey donate?” Di old man reply, “Yes O! dem get special treatment.  Even sef we dey put more of our own bread for one separate basket wey dem reserve special for dem.  Na now I know why dem want dier own to dey separate.”

Jonathan come say, “e dey very nice to get bread for your old age.”

“Na wetin we sef think bi dat.  Di thing look like one kind important idea because thread go dey yafunyafun to take feed di old people.  Since all of us fit to count on di great security Trust Basket, most of us come stop to dey save any of our own bread for di future.  We been dey think say we no go need to help our family and neighbors sef, since di council go take care of all of us.”

Di man shoulder come fall down like say na all di problem for dis world im carry.  Di old man take eye survery all di old old people dier.  Im point to another elderly gentleman wey sidon for one nearby bench.  ‘One day my friend, Alan, seson look as dem dey put bread and take am out of di big basket.  Alan come calculate say di security Trust Baskt go soon empty.  Im bi bookkeeper before-before, shey you understand?  Well, Alan raise alarm.”  Alan come bigin to nod in head like Agama lizard own.

“We go straight to di basket and climb up di side.  Di thing hard small before we do am, but we not dey or lazy and blind as dose young-young Lords dem dey think Anyway sha! We look inside and discover say di food basket don almost empty.  Dis news cone cause kata kata for land.  We tell dat yeye High Lord Ponzi, right den and dier say im better do something quick-quick or we go skin am for di next election!”

Jonathan come whistle, “whew, I go bet say in liver fail am.” “Im fear no bi small.  Im know say we go fit do many harm once we dey vex well-well.  First, im beg us say im go give elderly people more bread, and e go begin just before di next election.  Den im go take more bread from di young-young workers, from di time wey dem just do election finish.  But dem di worker see say im want bobo dem and dem come maid for am well-well- Dem di young workers come say dem want get bread now.  Dem talk dem own cupboard for house go protect bread against dirty and rat pass di council’s big basket.  And dem no trust dem di Lords to leave di bread alone until dem go retire.”

Jonathan come ask say, “na wetin dem come do now?”

“Dat Ponzi dey always get now angle. Im come say make everibodi wait for five years longer, until seventy years old, before dem go bigin to take bread comot from di basket.  Dis thing come vex dose people weydon near retirement age, people wey don dey expect to bigin collect bread for sixty-five as dem been promise.  At lst, Ponzi come bring one beta new idea.”

Jonathan come shout say, “just in time!”

“Just in time for election day.  Ponzi come promise everything to everbody! Im go give plenty to di elderly people and take less from di young people perfect!  Dem promise more-more things for less and everibodi day happy!  Di old man come hold on to see whether Jonathan dey understand wetin day happen.  ‘Di secrete bi say dem di loaf of bread go dey small put by even years.  Yes, di loafs go small so tey we go need to chop hunred and still na belle full.

Alan come hala say, ‘dose people na crooks! When dose loafs go finish dem go bigin us picture of bread to ear!”

CHAPTER 30 : NA WHO GET DI BRILLIANT IDEA?

One mouth shout with all im voice say, “hooray, hooray!”  All di old people surprise no bi small and dem come bigin look di thing wey dey cause di noise.  Di noise-maker wear di latest gentle man and im barb im hear-bear well-well.  Im charge enter di  room, and ma im lead some men wey wear beta black suits, all of dem carry briefcase. All of dem dey rely on am as if dier lives depend on am. Dem leader come bounce over go di table to get cup of coffee, as im brush im followers put for one side by waving im hand.  All of dem like di coward wey dem bi withdraw to one corner of di room to wait till dem summon dem.

Jonathan come say, “congratulations for whatever you dey celebrate. “Jonathan feel say na im duty to pour coffee for dis dandy to drink, while im dey study all di gaytocks and line wey dey im clothe. “shey you no go mind as I want ask you why you dey so happy?”

Di gentleman come answer proud-proud say, “not at all, thank you for di coffeee Ow! E dey hot! Number two, make you note dat one down!” Im tell one of im follower wey rush down and draw out a notepad from im pocket. As im put di coffee down, digentleman stretch out im hand to Jonathan and say, “my name na George Selden. Na wetin bi your own?”

“Jonathan Jonathan Gullible. I dey happy to meet you.” George shake Jonathan hand strong-strong and say, “Jonathan, today my richers don sure. I just win di vote dclean-clear.”

“Which vote bid at?”

“by di vote of three to two, di High Court don confirm my letter law for shapmetalonastick.”

“Na wetin bi letter law? Jonathan ask am. As im chest out proud-proud, George say, “na di only most valuable piece of paper wey dey corrumpo. Di council people issue one letter wey give me only di right to use di revolutional new idea to dey use cut timber. Nobody go use sharpmetalonastick without my permission. I go dey stinkinly rich!”

“Na when you discover dis idea?” 

“Oh! No bi me get di idea. Na Charlie Good year, may im soul rest in perfect peace, na im put di whole thing together, and file papers with di Bureau of Idea control. Im die before di thing materialize and I pay Charlie widow one small money for di right to Charlie idea. Dis thing go soon yield profit!” im nod im head to di men wey gather for corner and add say, “Charlie no fit afford to hire all dat group of lawyer on im own.”

Jonathan come ask say, “so na who come lose di vote?” 

“Plenty people!” George come look up for ceiling, and try to count for im head. “Dem go pass or make dem bi thirty four other people wey talk say dem don think of dis thing before me, uh, before Charlie. Some even argue say na di next discovery wey make sense bi dat after stoneonastick. Ha! Even Charlie grandmother sef file one counter claim say na she make im discovery to bicome true. And one man wey dey wirte science fiction come talk say Charlie steal di ideas from am”

George pause to blow breeze on top im coffee. “but dis last challenge for court na di toughest. Di woman wey carry case go court claim say na her papa first to put metal for wood. I no even fit remember di woman name again.”

Jonathan shock, as im remember im encounter with di tree workers. “shey dis woman name na Drawbaugh?” im remember di first thing wey happen when im first come with di woman tree worker.

“Her name no too matter, she even get more dan twenty witness wey testify say she don get di idea for long. She say her papa na born repairer of things. She talk say she and her papa dey try to make her work more easy. Den she try to get di sympathy of dem di judge dem by arguing say, as she bi poor tree worker she no get enough money to take pay di fees to make her idea bicome  law and to pay di lawyers. But I spoil her argument for her by revealing her arrest wey never too tay. I desroy her trust wey di judge been get for her. Dat na tough luch, abi no bi so?”

Jonathan come answer say, “which kind of luck?”

“I been think say she want to appear for di history book Now, nobody go ever hear ofher.” As im put im cup downs again, Geore rest on to of di wall and begin to look im hail from im right hand wey bi say na expert help am cut am. Im de vey happy for im victory. “Each of dem dischallenge get diffeent-different bend-bend”, George continue. “some people say I no fit to own di use of an idea – dat dis go dey prevent other people liberty. But dem di court people say I go fit because na Charlie bi di first peson to file and dem no get place for late comers. I go own dis right for compelete seventeen years.”

Jonathan came ask say, “seventeen years? Why seventeen years?” “Na who know? I gues say na magic number.”

“But if you own di use of an idea, den why e go end  after seventeen years? Shey you go lose all your property after seventeen year?”

“Hmmmm” George pause and carry im coffee again. And begin to shake am well-well. “Dat na good question. Usually dem no dey ge time limit on top property ownership, unless di council people take am for a higher social purpose. May be one higher social purpose dey. Wait for one minute.” Im raise im hand and number two quick-quick rune come from im corner of di room. Dis man wey bi like puppy come bounce come George side.

“Na wetin I goS fit do for you. Sir?”

“Number two explain to dis my young friend why I no go fit to own di letter law formore dan seventeen years.

“Yes sir, well di thing bi like dis for olding days di letter law dey give royal right to operate one business only you and na only friends to do king dey get am. But today, di function of letter law na to encourage people wey dey do new-new things wey if no bi so dem no go get reason to dey do more thngs or to reveal dier secret. One hundred years ago, one inventor we dey too believe superstition persuade di council of Lords say if dem comot six months from two and di half seven years of apprenticeship go allow for plenty chance to give people wey dey do new-new things di right to dey produce alone.”

Jonathan come say, “abeg if I make mistake make you correct me”, wey dey try to understand. “you talk say una dey encourage people wey dey do new-new things only because una want get rich by to stop other people from using di ideas?”

Goerge and Number Two come look demself and George reply say, “na which other reason you think say go dey?”

Jonathan see say dem dis people no too get imagination, “so everibodi wey dey do sharpmetalnastic must to pay you?”

It is either like dat or I go begin produce dem myself -  I go do am small-small at oen time and di price go high”, George talk like dis.

Number Two laugh well-well and look George for im side. “Ahem well dat one still never dey certain, sir. We get workers wey don already begin to look into dis. Shey you remember say we go first deal with di bothersome Tree Workers Law wey prohibit di use of new tools. Dem don schedule another meeting with Lady Tweed later for today. If we dey lucky to get exemption from di law, den may bi di tree workers go give us offer to sidon on top di idea for seventeen years.”

Number Two turn to Jonathan and explain say, “di tree workers get one unique but ancient feeling say dem support to protect dier old ideas from our new ones. As dem see am na we bi di late comers.”

George don think go far. As im dey talk im mind no too dey for wetin im dey talk say, “dat tree worker law dey completely against progress, shey you no think so Number Two? I know say I go fit count onyou., you dey for front of di game always.” 

Jonathan come still ask say, “but sir, what of if to say you no win di law for court today?”

George come embrace both Jonathan and Number Two around dier shoulders as im march dem go for di door, “young man, without dat law, you go fit bet say I no go dey waste my time to dey talk to you. I for pick race go di best factory so I go fit to produce di best harpmetalonastick faster dan any other person. And number two for dey look for another Job. Abi no bi so, Number Two? May be for production, marketing or even research, instead of law. Every new sharpmetalonastic must to carry di newest style so as to dey ahead of others.

Number Two come say, “Ugh! Dat oen sound bad O! No I for look opportunity for another area of law-may be tracts or fraud.”

Chapter 31: Di Suit

As dem see dier leader, George, begin go to di door, di other men for corner pick up dier briefcase and follow am for yansh. George come say, “Number Two, make you explain dat problem of liability tome again? George want show Jonathan say im lawyers dey perform well-well.

All of them march down di hall and George still hold di should of both Number Two and Jonathan. Number Tgwo come say, “you see, di metal fit fly comot from di stick and hit somebody wey stand near. So we go need to protect you and other people wey want invest.”

George wey dey try to serve give di lawyer by feeding am with questions come ask say,”protect me if di metal hit another person. Na wetin you mean?”

“Di person wey di thing go wound fit to sue you go court and try to make you pay for damages – lost income, wahala, lega fees etcetera etcetera.” Di group of people as dem dey try to gum join George come dey match Jonathan for im back for leg. For di people wey dey use knee waka and wey dey di group, di thing dey very difficult, but dem try to hide dier pains and console demself with di mind of say dem go get some gain from di year  - end tax.

“One law suit fit to scatter my plans!” George talk like dis as im dey pretend like person wey dey alarmed and dey use of corner of im eye to study Jonathan behaviour to dis.

Number Two wey no know say na show off George dey use am docome continue, “So one Ogbonge new idea don dey now and na di council of Lords dem do am to use to hold you responsible for other people loss.”

Jonathan come say, “shebi dat na another new odea? Na who get di letter law dis one?”

Number two no too like dis question, and den im continue and do like say im no hear Jonathan question. “We go file dis forms and put di letta ‘Lpr’ after your company name.” Number Two come open one folder and bring out some papers. “Dat one don remind me sef, Mr. Selden, abeg make you sign ontop disline for di bottom? 

Jonathan dey vey surprise. “Na wetin bi ‘Lpr.?” Im ask as im stumble small to keep im balance.

NumberTwo come reply say, “Limited personal responsibility. If Mr. Selden register im company, di most wey im go lose to any law suit na di money wey im invest. Di rest of im riches dey safe from victims.na one kind of insurance we di council dey sell for additional tax. Since di council dey limit di risk of money loss, more and more people go bigin to invest for our company. And dem go pay less attention to wetin we dey do.”

George come add say, “if di worst come to di worst we go simply shut down and waka go. Den we start another one under another name. Dis dey clever, no bi so?”

For dat instant, George eyes sight one fine young woman wey dey come from di other side of di hall. She get many-many curve pass di one wey law support allow for public street. And she dey waka one-one so person go notice all her curves. As im turn to see her as she pass go, George miss im step and im tumble for ground and im come take im fingers take nack di wall “OW!” im cry with pains as im dey shake im hands and legs everi where. Im try to raise up imself from di floor and complain of one sharp pain for im hand and lower back im lawyers come surround and dey exchange words of sympathy. Some of dem come bign to dey gather di things wey fall comot from George pocket while some other ones just dey take notel and dey draw diagrams of wetin just happen.

George come shout, “I go sue am!” as im hold im finger wey don wound and wey dey rush blood with one silk handkerchief. I must to destroy di stupid person wey dey responsible for dis obstruction wey dey responsible for dis obstruction wey dey for floor! And you, young lady, I go see your for court for causing my distraction!” Quick aslight ening some lawyers rush go meet di woman and ask her for er name and address.

Di young lady shock no bi small she come say, “sue me? Shey you know who I be?”

George come say, “I no care. Di bigger wey you be di better I go sue you!”

She come try to control her anger and say, “you no go fit to do dat one! My boyfriend, carlo, dat is Car-lo Pon-zi.” She repeat slow-slow fo emphasis, “talk say my beauty na benefit to every one dat na public good. Im declare am so im even tell me last night!” she come dip hand for her purse to bring out her mirror. Wetin she see no too sweet am. Her eye make up down clean small. “Now look wetin you cause to something wey bi public good! Carlo say na everybody must to pay for public good! Im dey always dey put di cost of my cosmetic for im expense account. Well,you go dey sorry! Your tax go go up because of dis! She chook di mirrors back for he purse and run to go look for one powder room.

Jonathan feel some sympathy for di woman, im come ask say, “shey true-true you go sue dis woman? Na how dem go take blame her for wetin happen?”

Im no even answer Jonathan. George begin crawl for ground dey look hard for anything wey fit fall person down. Im want to us am as evidence of negligence on top some bodi else. Im sop for one place wey get small mark and shout na di cause bi dat, Number Two. Find out who dey responsible. I go make sure say I Spoil im own. Imago stop work and I go collect all di money wey in get. And na wetin bi dat woman name? “.

Number Two come say, “make you cool down George. Dat na Ponzi girl friend. Forget about her if you know say you want make dem change di Tree Workers law. And however dis building na  Palace property. With di permission of dem di Lords we go fit sue di taxpayers.”

George smile like thief and shout, “Number Two, you bi di most brainig man. Put dat for di agenda Tweed! Of course dem di Lords no go worry if we sue di Palace. Di money for settlement no go bi from dier pocket. We go even see to am say dem go get sgare from di action.” Im com begin dey wonder  how much Lady Tweed go collect from an for dis favour. George pain come begin to fade quick-quick. “Dis go give me chance to fit dip my hand inside di deepest pocket of all.”

Jonathan come ask say, “you go ask dem di Lords to pay for your injury.”

George come reply an say, “No, you Idiot, di Lords dem get di highest Lpr. No dem go hand over dem di innocent tax-payers to me without much problem. I go make am big time!”

Chapter 32 - Doctring.

Jonathan follow George and im escorts cannot from di palace of Lords and dem dey sarch for medical help. For di other side of di road one long white building dey dier. Di group come enter di nearest door.  No do no-do shout of person wey dey in pains dey come from one open window. Jonathan come pick race go di window . Im reach dier just as dem close di window, In come open di window small to peep in.

On fut matron wey dey inside come shout say, “get away!” Jonathan come ask say, “na wetin dey happen for inside dier? Wetin di screaming dey about?”

“Dat one no bi your business. Now vamoose!”

Jonathan come hold di window tight, “No until you let me know wetin you dey do! You dey hurt somebody!” Di woman come talk say “Yes, we dey hurt somebody. How else we go fit cure dem” Trust me, I bi doctor.”

True-true, Jonathan see di woman name and title wey dem embroid on top her uniform- Dr Abigeli Flexner. Jonathan come ask say, “you dey hurt people to cure dem? Why you no just leave dem alone?”

“We must to kill dose demons. Sometimes we no dey fit ]help am if di patient sef go dey hurt too”, di doctor talk dis as a matter of fact. She tire for Jonathan wahala, she look around  to see whether she go see who go help am to deal with dis sturbborn young boy. She come Kukuma Say, “Oh all right, I go prove say we dey help people. Gp around and enter through di side door and I go explain well-well to you.”

Jonathan no too trust dis woman, at last in come leave di window and turn round as di woman tell am. George and di others pass through dis same door but Jonathan no see dier shadow for inside . Im dom enter room wey bi say na people of different-different ages full inside am, dis people sidon or  stand shoulder to shoulder  for along di walls. Some dey groan loud-loud and hold out dier hands and legs wey dem use bandage take hols and use rope to tie. Some other ones just dey waka here and dier or try to comfort dem people wey dey dier. Many people get things to take sleep and to take cook for dem side. Dis show say dem don tay dier Jonathan come begin wonder say na how  long dis people go need to wait.

Dr Flexner open one door wey dey inside and signal Jonatha to come. Di crowd of people immediately stop wetin dey do and keep quiet, di people wey dey  di place dey jealous Jonathan as in dey pass go for dier front. Do doctor let am into one office wey no get window and wey dey filled up with desks, clerks and plenty paper wey dem arrange reach ceiling. She guide Jonathan to another door wey lead to one small stage wey day for di threatre wey get seats surround am. Jonathan come begin smell strong odor of chemical and things wey don dey rotten.

Plenty on lookers dey lean for di railings of balcony.

Many men  and women wey wear white and wey must bi doctors and nurses gather around one big patient wey dem tie join one low table.

Di doctor come whisper say, “to heal dis patient Doctors go out open in veins to allow dem di demons to flow out with di blood to sometimes we go apply insect wey dey suck blood.” She come point at  one table wey dey next to di patient, on top dis table different things dey on top am like knives, saws, candles and bottles of differente-different size and shape. One large metal bowl, wey dey smell contain insects wey dey suck blood. Jonathan come begin feel say in belle dey turn.

“If dat one fail, our men and women wey sabi science go poison di demons with chemical. We prefer to dey use arsenic, antimony, and some parts f mercury. Dis na correct progress wey one hundred years from now doctors go bow when dem see di things wey don achieve.”

Jonathan come say, “dose poisons wey you dey use shey dem no go kill people?” Im remember say im get one uncle wey dey sell mixtures, wey get all dis things wey di doctor dey use to take kill rat. Im come still remember  say im don hear where some old-timers dey tell of many dangerous things wey dem use for olding days. But dis bad-bad practical don stop long time ago?

She come reassure am say, “ We no fit help am. Because cut, draw, and poison na im bi di only way wey dey safe and effective.”

“Na how  often dis method dey work?

“Dis treatment dey always fit destroy demons with one hundred percent assurance. And”, she dey happy as she add say, “ and our patients go dey dazed and experience twenty-seven percent of survival rate.”

Jonathan continue dey look. One of di doctors take sharp knife tear one patient belle and blood dey rush  out like tap. “Na wetin bi her disease?”.

“Opsonic’ rot of di ‘nuciform sac’”, Dr. Flexner answer am, “and we dey very sure of am.”

“Ha!” She hala. “You no go believe say some people dey use another way. But thank God say dose quacks dem ]no get licence to do doctor work. E no dey enough just  to agree and sign am say our own physicians na quality and let di people to decide. We must turn dose stupid quack doctors dem to criminial wey dey pretend say dem dey heal with medicine wey council of Lords dem no authorize, Dem go ask patient to begin  chop yeye food, Dem dey  use different things take cure patients. Things like plants, pins, touch, prayers, fresh air, exercise and even sef sometimes, you no go believe, na laughter dem dey use cure patient. When we catch dis people we dey trowey dem straight inside Zoo and forget. Dem for life.” 

Jonathan come ask softly-softly, “Shey dose cure dem dey ever work?”.

“If e ever work dat mean say na by luck”? She reply like dis Jonathan notice her face, wey dey round like ball. And di only colour for her face na her red nose wey bi like pepper. Di air wey she dey breathe put fit to kill person sef.

Jonathan come still as say, “ but what if one patient choose dose other remedies? After all na who get di life?”.

“Dat na gan gan thing!” she shout. Jonathan don raise her best topic. Di doctor drag Jonathan comot  from di railing and cross her muscle hand for her front and put one hand for her jaw like person wey carry cellular. With annoyance she say, na who het di life enh? Some of dis selfish patient  think say life na dem own! Dem forget say each life bilong to everi body.

All of us join together like one long line, from ancensors to descendants, all of us dey connected to di great  whole for di good of society, professionals wey dem train well-well must to protect patient from dier own poor judgment. Imagine! True-true some patient want just kill demselfs! We dey for better position to decide when and how when and how dis patients dem go receive treatment.”

She pause small to think and den she continue, “not only dat, dem di council of Lords dey pay yafunyafun for all di medical bills for dis land. Workers wey dey healthy dey pay tax and dey fit work based on di judgement of dier ability by di council people. Patients dem day do dem own duty for di washing line based on our own judgement of wetin dem need. One day dis two lines must to match and so we no go fir afford to let patients make costly mistakes with di people money.”

Noise of person wey dey moan dey come form di other room as more blood dey rush enter di basin wey dey for ground. Attendants for di place just dey carry out order. Di  Surgeon wey duty receive more instruments and sponge. Di doctor wey stand near Jonathan face come change as she dey pity di patient. She come murmur say, “I dey feel in pain”.

Jonathan come ask say, “na how you dey take get license do dat you go fit make dis life and death decision for people?”

“E dey take mani mani years of preparation. One must first go medical school, pass orisirisi test. Our friends wey dey for Council of Lords authorize us to  close down one of di two medical schools wey dey corrumpo in orther to maintain high medical standard. Na only through years of brilliant research and good-good tradition we go take provide dis standards. Di Benevolent protective guild of Orthodox Medicine dey award dis licenses and give assurance say dem go give people wey dey practice proper treatment ad paymet according to dier level for society.”

Jonathan come ask say, “Shey na high pay?”

“Dat one don do for now.” Di  doctor wey don loose patience come  lead Jonathan out of di place. But Jonathan no gree to stop to  dey ask questions “Na how you go take know dis doctor na good one and say dis other one na bad one?”

“We dey reduce di opportunity for choice wey no dey helpful and unnecessary guess work. Dier is nothing like bad doctor”, she talk dis with confidence. All doctors wey get licence dey equally qualified of course plenty rumors dey- we no go fit stop people to gossip about goos and bad. But di control wey we get over dose reports dey assure say any of dose gossip no bi true.” Quick-quick she push am comot from di back door, slam am for im face and bolt am.

Chapter 33: Vice Versa

As im comot from di building im nearly fall on top of Mices, wey lie down dey wait and one dead rat dey for im leg. As im see di rat wey dey struggle for life, Jonathan say, Mices, I fit imagine where dis one from come. Thank you, that no thanks.” Di yellow  cat scratch im tear-tear ear, nothing concern am say Jonatha no want  di delicious rat.

Jonathan notice one woman wey wear heavy make-up and tight-tight clothe wey di  colour bi red for di other side of di street. As one gentleman dey pass her side go, she smile and try to follow am talk. She no look like beggar. No, Jonathan think say she dey try to sell something. When she no succeed with di man she immediately turn to find another customer. Jonathan come wonder whether Lord Ponzi don declare dis shine-shine woman as public good, too.

Den another woman wey dress any how come dey approach Jonathan. She too paint her mouth red and wear one low black blouse wey dey reveal some part of her breasts. Her short skirt dey show her slim fine legs wey smooth like new born baby own. When di lady stop and look na so one police wagon comot corner and stop near di two women.

Different-different men wey wear black-black come jump out and di two women wey dey struggle and pinch as dem throwey dem put inside di wagon. Before Jonathan get time time to protect , di policeman slam di door and di driver zoom off. One of di officers  remain behind dey write notes on top oe small black book wey im pull out of im pocket.

Jonathan com say, “excuse me sir, I go like to report robbery to you.”

Di policeman no even look up  from wetin im dey write as im answer say,”dat one no bi my department.”

Jonathan no know weting im go do. As im look di name tag under di man badge, Jonathan ask say, “ na watin bu your department, enh, Officer Stuart?”

Di man say,” bad behahiour.”

“Bad behaiour Department for our department we dey concerned with bad-bad behaviour.”

“Surely robbery na bad behaviour.” As im no get any answer again, Jonathan come ask say, “na why dem arrest dose women?”.

Finally Officer Stuart look up from di thing wey im dey write and see say Jonathan dey very surprised. “Shey you no fit see from di  way dose women dress? Dose women dey guitty of to dey give men favour with sex in exchange for money. E for better for dem like say dem do trade by barter.”

Jonathan wey dey less concerned abourt im own wahala for di moment and wey worry-about dose women come ask say, “na  wetin you mean by trade abd barter?’

“I mean say dose women for entertain dier customers after  dem don receive dinner, drinks, dancing and  ticket to go watch play for theatre instead to dey collect money. E go dey better like dat as community business and e dor dey legal.”

Dis one confuse Jonathan di more. “ so dem never use  cash for sexual favours?”

“Cases of exceptions dey for sure. For example dem go fit pay cash for di thing if e bi say dem film am and show to all di people for town. Den e go bi public thing and not private people wey act am go bicome stars and go dey earn bib-big money from di money wey ey go collect form di audience.”

“So na di trading of cash for pure private sexual activity na im dey bad?”

“Exceptions dey for private cash transactions, too, especially when dem di women wear better-better clothes on like dose street hawkers dem.” Officers stuart talk dis and add say, “Short terms deals for one hour or overnight dey illegal. But for one permanent contract between two people, dem go fit use cash.

Infact parent sometimes encourage  dier children to do dis kind of deals dem dey even respect people wey want contest public office levy do dis kind of cash transaction. If dem do am well, dis kind of contract dey provide legal ways to take improve di society and security of life and property.”

Di policeman finish to make im notes and dip im hands for im bag. Im bring out one stoneonastick and some nails. “Shey you go mind to help me for here?”

Jonathan say, “yes”, im dey uncomfortable and im dey try to understand dem dis strange bad-bad behaviour and goos ones.

Officer stuart turn and begin waka go ]one store wey day near by . Im collect some loose board wey dem gather keep for ground and signal Jonathan to come. “Here, help me hold dis end for up I need to block di windows of dis shop.”

“Na why you dey use board block dis shop?” 

“Dis shop don close. Dem find di owner guilty of selling bad-bad pictures and dem  send  am go zoo.”

Jonathan come ask say, “na whitch kind bad-bad pictures?” 

“Well di picture dey show some foull and smelling activity.”

“Shey di shopkeeper dey do dis smelling activity?”

“No, im just dey sell di pictures”

Jonathan think dis thing well-well as di man finish to nail di top board for di door. “So ro dey sell picture wey dey show bad things dey make person guilty of di bad thing?”

Now na di policeman turn to stop an think. “Hmm, yes. People wey dey sell dis kind picture de guilty of promoting di activity.

You Know say e day easy to influence customers”

Jonathan come use in hand hit im fore head. “Yes, I get am! Dis placed must  to bi di newspaper office. You don arrest di news-photographers  for  taking pictures of war and killing. Nut shey na your newspapers dey guilty of to dey promote war and killing just because dem print and sell di pictures?”

“No, no. Yeepa! Di officer shourt, im dey shake im finger wey dey pain am because im miss di nail and strike im hand by mistake. As im pick in tool up im continue again. “Di bad-bad things wey I mean na sexual activity – wey bi say na only craze people dey do! Decent people dey condermn dat kind of behaviour.” Di man come decent people and mad people fit to read about and do together. In fact, to dey report dis things go fit to earn award for journalist dem.

As soon as di last board don dey hammered for im place. Officer Stuart pick up im tools an awaka go. Jonathan look im cat, mices, for ground “You go fit guess say di policeman dey too busy with bad-bad sexual behavious dan to help me with simple armed robbery.”

Chapter 34 Merry Berries.

As Jonathan dey think of di next place to go, one fat and round women wey wear dirty clothe come begin approach am. Di woman hair dey dirty and she dey smell like gutter wey don full. Mices run away as im see her . Di woman come whisper “Past! Shey you want feel good?” Jonathan dress go back because di woman dey smell. She com repeat again with voice wey no too clear, “shey you want feel good?”

After di description of di policeman about bad-bad behahiour, Jonathan no dey sure of wetin to say. But im come think say dis dirty woman no go fit dey try to sell sexual favours. So as e bi say Jonathan na honest and sensible boy, im come answer true-true say, “shey no bi everi bodi like to feel good?’

“follow me”, di woman talk dis and hold am stong for im hand. She lead am down one dark corner through one dark door. Jonathan remember  di robbery and try to go back-im dey seizs im breathing to prevent  imself from di woman bad odour. Before in fit protest di woman dose di door for im back and lock am. She signal Jonatha to sidon on top di table. She come bring out one case of thick-thick cigars from her bag. She selected one and light am, and come draw one long drag.

Jonathan no dey comfortable for im chair . Im just dey adjust up and down, im come ask say,”na wetin you want?’

She blow out plently smoke ans say, “You want- merryberries?” Jonathan come ask say,” na wetin bi merryberries?”

Di woman eyes change as she suspect say Jonathan dey pretend,” you know wetin bi marry berries?”

Jonathan come begin to get up from im chair as im say,”no, and I no think say I dey  interested, thank you.”

Di woman order am to sidon,im been no want gree but im come obey last-last. After she drag  her cigar and examine Jonathan well she talk say, “tell me say you no come from around here or shey you come from here?”

Jonathan come hold on, im worry say di woman guess say im be new  newcomer. But before im fit reply, di woman stout, “false alarm! Come out, Doobie.”

One door wey dey hidden come open for back of one tall narrow mirror and one policeman wey wear uniform come come out. “How you dey?” di policeman talk like as im stretch im hand to shake Jonathan. “My name na Doobie and dis na my partner Marry Jane.

Sorry to inconvenience you but we dey act as undercorner agent and we want root out di Merryberry trade.” In come turn to Marry Jane and say, “ I dey hungry . Make we use small refreshment take compensate dis young boy.”

From di cupboards wey dey inside di room, dem begin pull out boxes, package, bottles and even size and shape. Food! Jonathan happy well-well and im mouth ‘bigin bring out saliva as im see plenty food.

Di two police begin to dey massacre di food wey scatter on top table. Many-many different kind of snacks na im dem get. Fresh bread, butter and jam, slice of cheese, chocolate and other sweet-sweet things. Doobie grab one big biscuit and use im fingers to take rub butter and jam on top . “Old boy make you start to chop o!” im tell Jonathan like dis with im mouth wey food don already full. Im  wave in hand on top di table and say, “Marry Jane di merryberry squad no need any politicafes, abi no bi so?” Na only to nod heard she fit to do because all her fat cheek don full with food.

Jonatha come take one slice of bread put jam on top and begin eat like hungry man. Im come pause so im go fit talk and ask say, “na wetin bi merryberries?”

Marry Jane pour one cup of coffee and out three spoons of sugar inside am. As she begin turn one thick cream inside di cup, she reply, “ so true-true you know? Well merryberry na illegal fruit. If to say you try to buy merryberry from me, den you for don go to di zoo for ten or twenty years.

Jonathan shout ha! Im don narrowly escape zoo! Mary Jane and Doobie look demself for sometime and biigin burst laugh.

Jonathan come ask, “but na wetin dey  so bad about Merryberries? Shey e dy make people to sick or bicome violent?”

“E worse pass dat one”, Doobie talk so as im use im shirt take clean di jam and butter wey dey in check. “Merryberries dey make people to feel good. Dem go just sidon quietly and go dey dream.” 

Mary Jane come ass say, “Na smelling thing”, as she light one tick cigar wey she give to Doobie she take come add say, “dem dey try to escape from di truth about life.”

“Yes”, Doobie talk  like dis and adjust im gun belt well-well and still try to talk with im mouth wey full for biscuit Jonathan never see anybody wey jam pack im mouth with food fast-fast.

“Young people nowadays just no dey take responsibility for dier life so when dem rely on merryberries as escape route,  we go bring dem back to di real world. We go arrest dem and lock dem up behind bars,”

“Shey dat better for dem?” Jonathan ask and take style offer Doobie one napkin.

“For sure”, Mary Jane respond. “Dooby shey you want one short of whiskey?” Doobie smile and pass one glass, wey get greace for body, to her She come till am up reach mouth with one brown liquid from one bottle wey label. As she come decide to answer di original question of Jonathan, She come reply, “you see merryberries na addictive thing.”

“Na weting you mean?”

“E mean say you go always want to dey get more  all di time You go dey feel like say you must to dey get am to fit continue to live.”

Jonathan come begin dey think. “Shey you mean like food?” di thing wey Jonatha talk no loud reach di belch wey explode comot from Doobie mouth.

Doobie come smile as in down im second short of booze and drag in cigar well-well “ Lai-lai Merryberries no get any nutritional value and even sef e dey unhealthy. Mary jane hand me di ash tray.”

Mary Jane come say dis as she dey turn her coffee, “ and if merryberries dey unhealthy den everibodi na im go have to pay for di treatment of dose naughty rascals, no matter how foolish dier behaviour and habit bi. So not to contol merryberries eaters go bi come burden for all of us.”

Jonathan come ask say, “If people harm demself, why  e bi say na you go come pay for dier mumu?”

“Na di only natural thing to do bi dat.” Doobie talk dis, now im don dey tipsy small. Im hand just dey swing for air. “We dey solve human problems. Dem di Lords must pay for many problems, you know, like our salaries and di big zoos. And no forget say last year di council of Lords dem pay to help tobacco and sugar farmers to survive di bad year. Dem have to feed di people, shey you no know? Na tax dey solve  all dis problem and many more other ones. Na taxes dey trace care of sick people. Na di only proper civilized thing to do. Pass me di whiskey, Mary Jane.” 

Mary jane pass am di Jug and nod her hear in agreement to wetin im dey talk. She light one new cigar from her pocket with di fire of di  first cigar wey don nearly don finish. Doobie don dey drunk now, “Because we must help everibodi, we must to control weting everybody dey do”.

Jonathan come ask say, “we?”

Doobie belch, “eek! excuse me !” im take medicine bottler from im shirt pocket . “When I talk say  ‘we’, I no mean say you and me in person. I mean say di Lords dey decide for us wetin bi good behaviour and who must to pay for bad behaviour. Infact na good behaviour to dey pay for bad behaviour. Mary Jane shey dat one make sense? Anyway dem di Lords no dey make mistake on top dis decision like di rest of us for make.” Doobie come bend down to swallow some red-red tables. Im dom begin to dey misyarn by now. “E dey fuuny how I dey always talk say ‘we’ when I dey talk about dem.

Mazry Jane, shey you go like some of dis tablets to cool your body down?”

“Thank you and no thanks”, she talk dis as she pass am  one delicate metal box to am  and add say, “my fine pink pacifiers dey  work faster. I go hardy fit bigin my day without my coffee and one of dis. Here, you fit try one if you like . Na im bi di latest drug for town.”

Jonathan come begin to dey wonder about all di politicians wey im dom meet so far. “shey dem di Lord dey wise enough to show people di correct behaviour?”

Doobie come shout say, “na somebody must to  do am”, as im dey stagger on top im chair. Im take another drink of im whiskey to take wash down di cakes and pink tablets wey full im mouth. Im come look Jonathan for face. “If people no behave correct- correct, we go definiftly teach dem when dem get to dizoo! Doobie come begin beg Mary and Jonathan to join am for another round of drinks.

Jonathan come say, “no, than you, na wetin you mean by ‘responsibility,”

Mary Jane move go pour small whiskey inside her coffee before adding more sugar and cream. “I no sabi how to…well, Doobie make you explain am”

“Hmmm. Make I think.” Doobie come bend im chair go backwards small and drag im cigar . Im for look wise person except dat im almost loos im balance. As im recover im say, “responsibility must bi to dey accept di result of your own actions. Yes, na im bi dat! Na di only way to take grow bi dat, you know to learn.” Di smoke wey dey around Doobie dey thick put as im dey puff am faster-faster and dey try to think hard about responsibility.

Mary Jane come interrupt say, “no,no dat one dey too selfish . Responsibility na to dey take charge of others. You know when we dey protect dem from harmful thingd, when we also protect dem from demself.”

Jonathan come ask, “ na which one dey dey more selfish? To take care of yourself or to take charge of others?”

“Na only one way we go fit to know dis” Doobie talk so in tanda upright from im chair, wey im knock down to di floor.

“Make we carry am go meet di Grand Inquirer. If anybody go fit explain responsibility, im go fit!”.

Chapter 35  Di Grand Inquirer

Afternoon don reach finish when Jonathan, Mary Jane and Doobie come  comot from di place.As dem dey waka for di street, Mices come rejoin dem as dem waka near one grassy Park. People dey enter di part from all angels, some on foot and some on knees and all of dem gather for one place for di center.

“God”, Mary Jane say dis “we dey early. Soon dis place go fill up with followers wey don come to hear di truth from di Grand Inguirer. Na all your questions in go answer. “Dem sido on  top one grass. Doobie wey in belle don fill with food and whiskey, come fall back and sleep go. Mary Jane come quiet . families come settle down under di trees wey dey dier and all of dem begin dey wait for di Grand Inquirer.

Jonathan come hear one man talk  for bank, “Wonderful! I no expect di Grand Inquirer today.”

Im companion come reply, “Nobody dey expect di Grand Inquirer, wey bi say im chief element of proof na…”

At dat instant one tall
figure wey where black-black waka quick-quick go di middle of di gathering . Im take im eye survey all di faces wey dey look am. Di people wey been dey murmur come step and everybody come keep quiet. Di man hard voice bi like say e dey comot from ground and dey penetrate all Jonathan body, “Peace na war! Wisdom na ignorance! Freedom na slavey!”

Jonathan look round at di  people wey just open dier mouth down. Di Grand Inquirer don use juju for dem. But young Jonathan come shiut say, “Why you dey say ‘freedom na slavery’?”

Mary Jane surprise for di way Jonathan dey harsh in come whisper to am and warn am say, “I tell you say your question go get answer- I no say make you ask question.

Di Grand Inguirer come use one kind eye take look di young boy wey dey question am. No body before don get di mind to challenge am. Di only sound for di place na leaves when breeze dey blow about dey make am . Den di Grand Inquirer come shout on top Jonathan and di crowd, “Freedom na im bi di greatest wahala wey man fit to bear,” As im dey roar on top im voice, di man raise im hands and crose im wrist hig over im head. “Freedom na im be di haviest of bondage!”

“Why now?” Jonathan come still ask, at last im get di feeling of an outsider wey na too worry about wetin others go think of am.

Di Grand Inquirer come move go directly in front of Jonathan and talk slow-slow, “Freedom na one kind big weight wey dey on top di shoulders of men and women because di thing require make dem make use of mind and will” Di Grand Inquirer come hala say, “Freewill go make all of una to dey fully responsible for una action!” Di crowd come shake because of im words, some even dier hands over dem ears because of fear.

Jonathan come strong im voice and ask say, “na wetin you mean by ‘responsible’?”

Di Inquirer dress back one step and im face come soft small with kindness. Im use in hand take pluck one small flower wey dey grow near im leg, “My beloved brothers and sisters, una .fit no see di  dangers wey I dey talk of. Close your eyes and think of di life of dis tiny plant.” Im voice come become soft and interest di crowd.

Everibody, except Jonathan, come open dier ears wide and concentrate. Di Grand Inquirer come begin use im magical powers to  catch dem and describe one picture to di assembly. “Dis small plant no too strong, e dey rooted and fixed inside ground. E no dey responsible for im own action. All im action don dey programmed for am!”

“Now beloved think about animals. One busy small rat wey dey look for chop amod di plants. Dis hungry creature no dey responsible for in actions. All di thing wey di rat go do don dey programmed by nature. Ah, nature. Happy animal! Neither plant nor animal dey suffer any burden of di will because none of dem dey face di thing wey dem dey call choice. Dem no fit every dey wrong!”

Some people for di crowd come murmur, “Yes, Grand Inquirer, yes, yes, na so ze bi”

Dis important leader cone straight up, in come dey taller small and continue to talk, “open your eyes and look around you! Person wey dey fall for di values of choice, fit to dey wrong na me talk so!

Wrong-wrong values and choice fit to hurt you and other people.

Even di knowledge of choice go cause suffer-suffer. Dis suffer-suffer na im bi responsibility.”

Di people shake from fear and gather closer together. One boy wey sidon next to Jonathan come cry out, “oh please master. Na how we go take avoid dis bad luck?”

“Tell us how we go  fit to prevent ourself from dis bad wahala”, another man beg am.

“E go dey easy, but na together we go fit to overcome dis terrible problem.” Den im come talk with one kind gentle voice wey bi say Jonatha come dress go front before in hear wetin  di man dey talk. “Trust me, I go make di decision for una . Una go come free from all di katakata and responsibility wey freedom dey cause. As a decision maker, I go take all di suffer-suffer wey dey inside on top my head.”

Den di Inquirer come fling im hand up and shout, “Now make una dey do . Make una make sure say una comb all di streets and corner-corner, make una knock every door . And get all di votes as I tell una before! Victory don reach me, wey go bicome una decision maker for Council of Lord,!” And di crowd begin shout dier approval, dem come rise together and scatter go every direction. All of dem dey struggle to bi say na dem first reach di street.

Na only Jonathan and di Grand inquier come remain – and Doobie wey dey snore on top grass. Jonathan sidon dey look, im no fit believe im ears and eyes. Im begin look as people dey rush like craze people, den im come look di fac of di man wey wear black cloth. Di inquier dey look like say im dey see through Jonathan, as if im dey see one distant vision. Jonathan come break di silence again and ask one more question. “Na we tin bi di good thing make every body hand over decision to you?”

“No good thing dier” di inquire reply like dis and laugh. “Good thing go only dey if to say freedom of choice dey. My flock dem prefer make every where dey quiet pass good-good things.

As for you di small boy, wey dey ask too many questions, na wetin you prefer? Allow me to make your choice for you too. Den your questions no go matter”.

Jonathan no fit to talk again im just waka comot from di empty park. Di grand inquirer come begin burst laugh, as Jonathan dey go.

Chapter 36: LOSER LAW

Jonathan think say time don reach to go meet with Alisa Na everytime im dey think of dis girl. At di same time im dey wait to tell am every thing wey im don experience for dis land. Im come begin to waka quick-quick to go see her.

As im bend enter di road, Jonathan hear people dey shout. For one open space wey dey between BLOCK A, BLOCK B, and BLOCK C, dem erect one square stage and surround am with ropes. One crowd wey dey happy well-well dey try to go near di stage. Im notice say everybody wey dey di crowd tie belt or rope for dier back.

For di middle of di stage, one man dey shout with all im power. “For dis corner – im dey weigh 256 pounds – im na di five months undefeated champion of dem di Workers’ International Competition – di Terrible Tiger – Karl ‘di Masher ‘ Marlow!” As im talk dis every where come scatter with shout.

For one side of di place, one man wey get mark for im face sidon on top one spoil-spoil table, im dey shuffle through some paper wey dem gather put dier and some bundle of money. Di man look up, im see Jonathan and hala,. “make you place your bet, my son. Na only small seconds remain before di next round.”

One old woman wey dey hurry elbow Jonathan put for one side and place plenty money on top di table – she come say, “I put fifty buck for di champion head!”

“Okay lady,” di clerk say dis. As im come stamp one ticket, tear am comot and hand am over to di woman.

Di announcer come cross di stage and shot out, “and for di far corner – di challenger – im dey weigh 270 pounds of pure muscle – di knucke cruncher stevedore…”

Jonathan come turn face di man wey dey for di table and ask say, “trouble dey go on o! shey dem dis people want fight?”

“For sure dem go fight but trouble no dey”, di man laugh as im talk dis. “I never see any better match like dis.”, One bell ring and di man shout to di crowd, “Bets don close O!” Di two men jump go front, and begin to dey swing punch at di same time dem dey weave each other blow.

Di clerk come console Jonathan say, “look my son no wahala yourself  because no wahala at all-at all. Di winner and di loser go take bundle of money go house.”

No do-no do one of di fighter fall for gound. Im fall donn flat for ground because im receive one sold puncu. Di crowd come begin shout with happiness as di clerk come count some money put for one iron box.

Jonathan come ask say, “di two of dem go win prize?”

“….five hundred, six hundred… for sure” di man say so, as im stop to count di money for some time. “Dis na di most popular fight for dis land. Sometimes di loser dey get more pay den di winner… seven hundred, eight hundred…”

Jonathan eyes open wide. “So anybody fit get rich by losing?” 

“No bi everybody. You must get one better job to lose before you go fit challenge di champion.”

Jonathan come say, “I no understand. Na why any worker go want risk im job for sake fo say im want receive beating from di champion?” Di bell end another round as everybody come keep quiet.

“…nine hundred, one thousand. Na di whole idea bi dat. Shey you never ever hear of di loser law?” Di man talk like dis as im dey arrange di money in bundles. “Na di Loser Law na im dey remove all di risk. Di loser no dey worry for anything – pay check, doctor bills, nothing dey worry am.?”

Jonathan come ask say, “Why not?”

“After di fight di loser no go dey work again and im employer go pay everything.”

Jonathan long im nect over di crow and see one man wey fall for corner and one ring assistant dey clean im face. “Na wetin concern di employer with dis fight?”

Di man answer say, “true-true nothing concern am. Di worker go claim say na for line of duty im get njury and im no go fit go back to work, abi no bi so?”

Jonathan dey try hard to understand im come reply say, “okay you mean say di loser go fit lie in order to get di money?” 

Di man come wink im eye and say, “na everybody know say e dey happen so, no get me wrong shah, no bi all di workers go need to lie so dem go get reward. But di Loser Law dey reward dose wey dey do am. So everyday by day we dey get more and more players. Di arrangement fine no bi small. No body don disprove one single claim for forty years.”

At last Jonathan come understand why everybody tie belt and ropes. “Na wetin council do about dis?”

Di man laugh, “Dem go support us on anything – and we go dey loyal on election day.”

Somebody inside di crowd come shout say, “Police! Dozens of people drop to dier knees. Sharp-sharp di clerk close im box of money, fold up di table and begin blow whistle like person wey no get problem.

Jonathan use im eyes scan di street for sign of police people. As im see officer stuart and other policemen dey go near di ring, Jonathan ask say, “Na wetin bi di matter? Shey di fight dey illegal?”

Di man come reply cool-cool say, “Lai-lai, dem di police people dey enjoy good match just as di next guy for dier. Na free-lance gambling na im dey illegal. Dem di council of Lords say any game of chance na bad thing  - except for di special interest carnival where dem dey take small cut from people wey win. As for Tweed well, she think say e go better if we all save our bets for di election.”

Just den di bell ring again and di crowd people shout for happiness. Jonathan feel say somebody tap am for im shoulder and im come turn round. Na Alisa. She smile and say, “na where your cat dey?”

Chapter 37 – Di Democracy Gang

Jonathan no even get chance to greet  her somebody shout say, “na dem o! Di democracy Gang! Everibody run for cover!” 

One kid wey run pass Jonathan just dey halla say, “run, runo!” Alisa face change colour. “We must comot here – fast!” Di first people to appear na dem di police people, Everybody scatter go different – different direction – many of dem dey trowey di belt wey dem tie for back so dem go fit ran fast – fast. Three whole families together with dier children pick race down di staircase of BLOCK B and trowey dier property from windows to dier friends wey dey downstairs. People gather di things wey dem fit gather and run go up of di street.

Small time di street don dey almost empty. Na only di slow – slow people wey get heavy loand or children na im you go see still ey run for di street. One building for di far end of di street burst into flames. Fear grip Jonathan, im come grab Alisa hand and ask, “wetin dey happen? Why everybody dey fear-fear like dis?”

She struggle like mad to free her hand from Jonathan and say, “na di Democract! We need to run comot from  here quick – quick!”

“But why now?”

“Make we dey go, no time for questions!” She shout but Jonathan no gree move. She come shout with fear, “make we dey go or dem go catch us!”

“Who?”

“Di Democracy Gang! Dem go surround anyone dem see and den dem go vote on wetin to do with di person. Dem go take di person money, lock am for cage, or even force am to join dier gang. Nothing wey anybody fit to do to stop dem!”

Jonathan head come begin spin. “ Na where dose police wey been dey dey every where now? She di Law no fit protect us from di gang?”

Alisa wey still dey struggle to escape from Jonathan hand come say, “look run now and talk later.”

“Time still dey, Tell me quick-quick.”

She look front, swallow spit and begin shake dey talk. “When dem di gang first attack people, di police drag dem go court for dier crimes. Di gang argue say dem dey follow majority rule, di same as di law. Na vote decide everything – things wey dey legal, things wey dey good, every thing!”

By now di street don bi like desert, Jonathan come ask say, “shey dem jail dem?”

“Shey I for dey run now if to say dem jail dem? No di Judges dem rule three to two for dier favour. Dem call am ‘Divine Rights of Majority. Ever since den di gang dem dey free to go after anybody wey dem fit over power with dem number.”

At last Jonathan come understand di senseless rules of dis land. “How people dey fit live for dis kind place? Dier must be one way for person to defend im self!”

“If you no get weapon, you go only pick race or join another gang wey get more members.”

Jonathan free her hand and di two of dem begin run. On and on dem continue to run, up di valley, through gates, around corner-corner dem just dey run. Alisa know di town well-well as she know di back of her hand.

Di two of dem run till dem tire. Finally after dem don go far-far pass di streets and houses, dem climb on top one high place so dem go dey safe for up. Di sun come begin go sleep for west and Jonathan see say dem don dey burn some things for di twon. Oise of people wey dey scream and shout for far dey float come reach dem for up.

“I no fit go far again”, Alisa talk dis, her long borwn hair don scatter for her shoulder. She go back for one tree and she dey breathe like person wey run marathon. Jonathan tire well-well and im sidon and support imslef for one rock. As she dey run like mad person she tear her cloth and lost her shoes. “I wonder wetin don happen to my people”, she worry.

Jonathan worry sef. Im think about di old husband and wife wey take goodd care of am di other night – and dier small grandson, Davy. Every body dey helpess for dis strang world “Alisa, e dey too bad say una no get goo council to keep peace for here.” 

Alisa look Jonathan for face and sidon near am. “You don mix up everything”, she talk dis as she still dey tru to catch her breath,  she come point to di direction of di riots. “For as along as anybody fit to remember, people don learn to dey take something from each other by force. Na who you think say na im teach dem?”

Jonathan frown and answer say, “shey you mean say na somebody teach dem to dey use force on top demsef.?”

“Most of us dey learn am through  everyday examply.”

“Why di council of Lords no stop dem?” Jonathan ask dis, Alisa come talk as a matter of fact say, “Di council na force and most of di time dem dey use am against people instead of to protect people.” She see say Jonathan no understand wetin she dey talk at all-at all. She push one of her finger for im chest and say, “Listen, when you want something from another person, how you dey take get am?”

Jonathan wey still dey feel di wound wey im get from di robber, im reply say, “yu mean say without using gun?”

“Yes.”

Jonathan come answer say, “well, I fit try to persuade dem.”

“Right. Or?”

“Or – or I fit pay dem?”

“Yes,, dat na one kind of persuasion. How else you do do am?”

“Hmm. I fit to go to di council of Lord for one law?”

Alisa come say, “exactly, gbam, with government you no need to dey persuade people. If you get di council of Lords for your side,  either by votes or bribery, den you go fit to force others to do wetin you want. When another person cme offer di council more, den im go fit force you to do whateer im want. And na di Lords bi di winners always.”

Jonathan come say, “but I been dey think say government dey encourage cooperation.”

Hardly! Na who need cooperation when you go fit use force”,Alisa reply so. “Anyone wey get power fit to win whatever im want – and di rest must to take am like dat. E dey legal, but dem di losers dey remain unconvinced, sad and hostile.”

Alisa come show Jonathan di fire wey dey burn for ground. Look dat riot down dier”, she talk so, “na dis constant struggle for power na im dey scatter society. For every where for di land, di groups wey lose to many votes go burst whahala last-last because of dier frustraton.”

She sidon still for long. One tear drop fall from her eyes and begin to fall down her face. “me and my papa don arrange to met for one special place by di tim edis katakata go deyhappen. But I go wait make di fire die down small.” 

Jonathan sidon quiet for long too, im surprise gan for dis two long days since di storm. By di time im go Alisa again, she don sleep go far. Im dey very impressed with her – everything about her. As im make imself comfortable, im think say, “she no bi any simple Phoebe Simon.”

Chapter 38 – Vulture, Beggars, Wayo Men, and Kings

Di next morning, na di first light from sun na im wake Jonathan up. Im hear one noise; Mices dey enjoy imself by stretching im body – im dig im fingers inside sand – sand. Jonathan take im hand rub im eyes and look all around am. Apart from small smokes wey dey go up, di town come bicome quiet again. With hungry belle im search im pocket and see small slices of bread wey remain. Im eat one and put one under Alisa hand gentle gentle so dat she no go wake. But she turn and wake up.

Jonathan come tell her say, “I want go look di place from di top of dis mountain. She gree ith wetin im talk and di two of dem begin climb di mountain together. Soon di road wey dem dey use go up come dey difficult because na so-so rock fullam. 

Jonathan  dey for di front of Alisa but Mices dey im front. Jonathan come reach one open space near di top. Im survey di town wey dey down below. Di top don dey near well-well, so im continue to climb up.

Im don tire well and im talk to imself, “people dey always push dierself around. Dem Dey threaten each other. And dem like to arrest demself. Also dem dey always rob and harm each other.”

At last di road come begin clear. Dem di tress don finish and na just small bush dey. Dem still fit see di full moon wey no to dey clear and wey don dey fade enter morning. Di air dey cool and nice as im dey go forward. Na only one rugged tree dey for di top of di mountain and one big, ugly black Vluture sidon on top am. Jonathan wey been dey hope to see say di spot dey lonely come hala say, “Oh no! I run comot from one valley of vultures in order to look for peace and na wetin I come see? I see real vulture!”

One deep rough voice come echo say, “I bi American Vulture!”

Fear gripp Jonathan. Mices jump up, den bend im back and begin to hiss.  Jonathan, wey don wide pass di moon, begin move slow-slow, as im dey survey di area. Im hear dey pound fast-fast. Im lips dey shake, im come ask say, “na who dey talk?”

Di voice wey bi like say na from dat tree come repeat say, “na who dey talk?”

Jonathan come eye di bird wey bi like vulture. Non of dem move im come say, “shey you dey talk? No, vulture no fit talk!” 

Jonathan come make one very deep breath as im boost up im courage, im waka slow-slow go di tree. Di bird no even move in feather, although say Jonathan get di feeling say di bird just dey observe am well.

Jonathan wey dey try to steady im voice come talk again, “shey you dey talk?”

Di American Vulture come answer say, “Of course! I bi American Vulture, we bi the largest member of di vulture family.” Jonathan knees begin shake and im nearly fall down. Im quickly catch imself and bend down for ground for di front of di tree “you – you fit talk?”

Di bird come say, “hem, shey you fit? You no bi like who know wetin im dey talk half di time. I suppose say you just dey chop mouth.” Di bird turn im head round and talk with accusing tone say, “na wetin you mean when you say you leave one valley of vultures?”

“I-I-I dey sorry, I no mean to insult you”, Jonathan talk like dis, im dey feel silly to dey talk with bird. “All dose people for down dey very wicked and brutal to each other. I just dey try to describe dose people with vultures. Dose people remember me of, well, of…” 

Di bird come enlarge di feathers wey dey under im gorimakpa head and say, “Vultues?” Jonathan come nod im head small.

Alisa come out from di trees and wetin she see surpise her no bi small. She shout out say, “im dey exist true-true!” she run go Jonathan side and gram im hand and whisper to am say, “the great poet dey exist true-true. I been think say na mere fantasy. I never imagine am so – and im dey so big and ugly!”

Di American Vulture make small noise and flap im great wings before im settle back on top im branch. “Alsia, I thank you for di kind introduction.”

Di poet see say she dey surprise to hear her name, im come reply, “you know of me. Why I no go know about you and your friend Jonathan?”

Alisa and Jonathan open dier mouth down and look di vulture. “I don dey watch una two for some time now, especially all di wahala wey Jonathan face for sea. Youngman, you dey brave and clever but dem fit fool you easily. Alisa get more sense because she dey trust actin pass word of mouth.”

Jonathan come say, “I no understand.”

“To you, everything for dis land na vulture. Hmph! If to say dat na true, den dis land for better pass as e bi.” Di bird, come raise im ugly shine-shine head with proudness. “You do come to di land of many creatures – vultures, beggars, wayo men, and kings. But you no know who dey good because dem deceive you with titles and words. You don fall for di oldest trick and now na evil thing you dey respect.”

Jonathan come defend imself. “Trick no dey. Vultures, beggars and so on na easy thing to understand. From di place wey I from come, vultures dey chop dead body. Dat na smelling thing!” Jonathan squeeze im nose to explain well-well. “Beggars dem dey simple and innocent. Wayo men dey clever and funy – dem dey do bad – bad things.” 

“As for kings and royalty”, Jonathan wey im eyes dey rejoice for happiness come add dis, “well, I never ever meet any one for real life, but I read say dem dey live for inside beautiful palace and wear fine – fine clothes. Everybody want bi like dem – king and dier ministers dey rule di land and serve to protect all dier people. Dat no bi any trick.”

‘No bi any trick?” di bad wey dey amused repeat so. “Consider di Vulture. Inside di four, na vulture bi di only one wey get better behaviour. Na only di vulture dey do anything wey dey good.”

Di big black bird come stretch im nect again and look Jonathan for face. “Anytime wey rat die for di back of any store, na me dey clean di place up. Anytime wey horse die for field, na me dey clean up di place. Anytime wey one poor man die inside bush, na me dey clean up. I dey get food to chop and at di same time dey make everybody to happy. No body dey ever use one cge or gun tomake me do my job. Shey anybody dey come thank me? No. Dem consider my services as dierty and smelling. So di ugly vulture must to dey bear abuse from people and no appreciation.” 

“Wayo men dey very cunning and dem get respect and high place for poetry and history. Dem dey practice deceiving and cheat other people with die sweet mouth. Wayo men no dey do any useful service, except to teach people to dey distrust and si work of wayo.”

Di American Vuture come open im big wings and breathe well one smell of dead body wey don dey rotten come dey perfume di morning air.  “Di lowest of dem na royalty. Kings no need to beg or deceive; though dem dey do di two most times. Like robbers, dem dey produce nothing, yet dem control everything. And you my mumu traveler, dey respect dis ‘royalty’ while you abuse divulture. If you see one olding days statue, you go say di king dey great because dem write im name on top. Yet, you no dey think of all di dead body wey my type go clean up while dem dey build di statue.

Jonathan come say, “true-true, for past some kings dey very wicked. But now na voters dey elect dier leaders to a council of Lords. Dem dey different because – well, because dem elect dem.”

Di Vuture come talk harshly, “elected Lords dey different? Ha! Dem still dey bring children up on lie-lie stories about royalty and, when dem grow up, na royalty na im dem go dey expect.

Your elected Lords no bi anything pass for-year kings and two year prince. True-true, dem combine beggars, wayo men, and royalty together to bicome one! Dem dey beg or arrange for contributions and votes; dem deceive people at every opportunity, dem dey waka around di land as rulers. And when dem finally succeed for dier plan, dose of us wey true-true dey produce and serve go dey get les and less.”

Jonathan come become silent. Im look back to di valley and nod im head because life tire am. “I for like to see one place where things no go bi like dat. Shey dat king place fit dey?”

Di vulture come life im great wing up, jump from di tree and land for gound next to Jonathan and Alisa. Dem jump back with surprise for di great size of di bird. Di poet lean about dem, im nearly reach two times dier height and im wings dey wide well-well.

“You go like to see one place where people dey free? Where dem dey use force only for protection? You go like to see di land where officials dey govered by di same rules of behaviour as every other person?”

Jonathan come say, “oh yes!”

Di poet study di two of dem well-well. Di bird big eyes see through Jonathan, dey read am for signs of truth. Den im say, “Jonathan, climb on tp my back.” Di bird turn small and bend inbig strong tail go ground.

Because Jonathan want to know more im no fear again. Im come climb one tree so im go fit sidon on top di soft place wey dey between di wings of di bird. Den im come dey expect Alisa to join am.

She come tell di two of dem, “I no go fit leave My family dey look for me. I go like to follow you another time, but no bi now.”

Jonathan face change small. Im come smile and say, “I still never get dat free food wey you tell me off.”

As soon as Jonathan put im hand around di thick neck of di bird, im feel some tension for di muscle. Di vulture come run small, and soon dem dey float for air. As Jonathan look back, im see Alisa dey wave, and Mices dey near her leg.

As dem dey fly for up, and di breeze dey slap am for face. Jonathan feel lively. Except say im go miss some friends im leave di land with happy mind. Di mountain disappear under di cloud and di vulture come begin fly straight to di light wey dey come from di sun wey just dey rise. One big ocean of clouds and water dey for front and Jonathan come  begin dey wonder say, “where?”

Chapter 39 – Land of Freedom

One small wind come dey blow Jonathan for face. Time dey go small-small into hours, and di sound wey di vulture dey ake as im dey fly dey make Jonathan want sleep. Im come dream say, im dey run for one narrow street and some guards and dier wicked – wicked dogs dey pursue am. “Dem dey shout say, stop, you scali way – you new newcomer!” Fear catch am, as im come put more effort for di way im dey ran. One person come come out in front of di others – Lady Tweed. Im hear as she dey breathe dey come as she dey stretch her fat fingers to grab am.

Jonathan shake come wake up with surprise. “Na wetin?” Im murmur and im still hold di bird thick feathers tight for im hand.

Dem don land for one beach wey look familiar. Di poet come give out orders. “Follow dis line wey dey along di mouth of dis ocean continue to waka for one mile or so go North and you go find your bearing. “Thick bunches of salt grass just dey wave gentle-gentle on top di sand – sand. Di ocan dey gray and cold for di place wey dey near land. Im climb down quick – quick from di back of di brid.

No do – no do Jonathan realize where im dey. Im shout with joy and say, “I don reach house! Im start to run up di sand – sand beach den im stop and turn round to di American Vulture. “But, shey you talk say you dey carry me go di place where dem dey do things di right way.”

“I don do am now”, di poet talk dis.

Jonathan come argue say, “no bi so e bi for here.”

“Not yet, may be, but e go bi like so when you make am so. Anywhere even Corrumpo, fit to bicome paradise when di people wey live inside dey free true-true.”

Jonathan come say, “Corrumpo? Most of dem don free reach. Lady  Tweed tell dem so much. And di rest dey fear of freedom, dem dey so interested to give demselfs to di Grand inquirer.”

Di poet come say, “dat na ordinary words! I test of freedom dey come with action.”

Jonathan feel say im young well-well. Im pull one plant from ground and begin think and play with di sand. “Na how things suppose to bi like?” I don see many problems – but na wetin bi di solutions?”

Di vulture no answer Jonathan question as im dey clean im feathers. When di feathers don dey clean and smooth, di vulture look di far-far for di sea and say, “shey you dey look for vision of di future?”

Jonathan come say, “I think so.”

“Dat na one problem. Rulers dey always get one vision and force others into am. Remember say, rulers no get any right to do anything wey you no get right to do on your own. If you no go fit do am, make you no ask others to do am for you.”

“But shey vision no dey good for knowing where person dey go?”

“E fit good for you but bi to force am on others.” Di poet turn face Jonathan again, im use fingers take dig sand-sand. “For free land, you go put confidence on top good-good things and discovery. Thousand of creaturs dey look for dier best, dis go make dis world better pass wetin you go fit imagine for dem. First you go look for how yu go take succeed to do something, and good result go come after. Free people dey find unexpected solutions and dose wey no free dey find unexpected problems.”

Jonathan no too believe im come say, “ nobody go listen to me.”

“Whether others listen or not, you go gain strength by talking and doing di things wey you talk. Dose wey listen go take courage from you.” Di vulture come turn face di sea, dey ready to go.

Jonathan come halla say, “wait! Shey I go see my friends again! “When you don prepare your paradise, I go bring her to see am.”

Jonathan look di big bird as im gather imself and launch imself into di air. Small time im don disappear enter di clouds.

Jonathan come begin waka go. Im no too remember di waka wey im dey waka except say im dey hear di noise wey im leg dey make for di sand and di wind wey dey blow im leg dey make for di sand and di wind wey dey low im body. Im recognize one way wey bi so-so rock and wey mark di entrance to im village. Soon – im dey near one house and store for di edge of di harbour – im house.

Jonathan Papa wey get lean and sad face stand dey coil rope for di front verandah. Im eyes open wide when im see im son dey come for road. “Jon”, di Papa cry out. “Jon-boy, na where you dey since?” Im voice don dey break, im come shout to im wife wey busy dey clean inside. “Rita, look – Jon don come back!”

“Na wetin you dey shout for?” Jonathan Mama ask, she don tire well-well from work. She come outside for verandah and shout with happiness as she see her son. Sharp-sharp she run go embrace Jonathan and she no gree leave am. Den she push am go back come survey am well-well, she use her clothe take clean di tears of joy wey don full her eyes. “young man na where you dey since? Shey you dey hungry?” Den she tell her husband, “Hubert, arrange dat fire well an put kettle on top!”

Dem all eat and dine well-well and Jonathan tell dem all im adventure, and some times im dey do some drawings to decribe wetin happen. Im parents smile and shake dem heads because dem no too believe am but dem dey happy. After im don finish one last pan cake wey im mama prepare, im breathe and relax for im chair. Di old store and di place wey dem dey live for di back room just dey shine from di light of di fire wey dey burns. Di papa come say, “my pikin you don old put”, im look Jonathan hard come joke and add say, “shey you go soon go sail again?”

Jonathan come answer say, “No, Papa, I go remain here. Plenty work dey for me to do.”

